Skuodo MVVG vietos plėtros 2016–2022 metų strategijos įgyvendinimo administravimas

Skuodo miesto vietos plėtros 2016–2022 metų strategijos įgyvendinimui yra skirta 846 tūkst. Eur parama. Bendra Strategijos įgyvendinimo vertė, įskaitant Skuodo rajono savivaldybės indėlį ir SMVVG indėlį, yra 919,9 tūkst. Eur. Startegijoje yra numatyti du prioritetai – gyventojų verslumo  ugdymas ir gyventojų socialinės atskirties mažinimas. 77 proc. visų lėšų skirta gyventojų verslumo gebėjimų ugdymui. Verslumo gebėjimus ugdyti planuojama gerinant Skuodo miesto gyventojų įsidarbinimo galimybes ir įsidarbinimui reikalingus gebėjimus bei plėtojant neformalias verslumą skatinančias iniciatyvas. Socialinę atskirti mažinti planuojama didinant socialinių, sociokultūrinių paslaugų pasiūlą, kokybę ir prieinamumą.
Šio projekto tikslas –  sudaryti palankias sąlygas Skuodo miesto vietos plėtros 2016–2022 m. strategijos įgyvendinimui. Planuojamos proejkto veiklos – Strategijos įgyvendinimo administravimui reikalingų procedūrų reglamentavimas, pareikšjėų ir projektų vykdytojų mokymas ir konsultavimas, pateiktų paraiškų vertinimas, strategijos įgyvendinimo stebėsena ir vertinimas, Strategijos ir projekto veiklų viešinimas.
Laukiamas rezultatas – sėkmingai įgyvendinta Skuodo miesto vietos plėtros 2016–2022 m. strategija.

Projekto metu nenumatomos veiklos turinčios neigiamą poveikį lyčių lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principams. Projekto metu bus sudarytos vienodos galimybės moterims ir vyrams dalyvauti projekto veiklose, projekto rezultatais galės vienodai naudotis tiek moterys, tiek vyrai, projektas nesuteiks pranašumų nei vienai iš lyčių  ar neigiamai neveiks moterų ar vyrų padėties. Organizuojant informacinius renginius, skirtus gyvenamosios vietovės bendruomenės (įskaitant vietos plėtros projektų rengėjus ir vykdytojus) informavimui apie skelbiamus kvietimus teikti projektinius pasiūlymus, renginius ir mokymus, apie atrinktus projektus, jų įgyvendinimo eigą ir rezultatus, metines ataskaitas, kitą būtiną ir naudingą informaciją vietos bendruomenei, pareiškėjams ir projekto vykdytojams, bus užtikrintos galimybės:
- dalyvauti neįgaliesiems - bus pasirenkamos patalpos pritaikytos neįgaliesiems,
- dalyvauti vyresnio amžiaus asmenims (skelbiama informacija šaltiniuose, kuriuos skaito vyresnio amžiaus asmenys), t.y. rajoniniame laikraštyje,
- dalyvauti skirtingoje socialinėje padėtyje esantiems asmenims – renginiai nemokami.


,,LSMU rezidentūros bazių modernizavimas, siekiant studijų aplinkos tobulinimo (REZ-MOD)"

Projekto organizacija – Projekto pareiškėjas: LSMU. Projekto partneriai: LSMU ligoninė Kauno klinikos, Kauno klinikinė ligoninė. Abejų ligoninių atveju, LSMU yra vienas iš jų steigėjų. Ligoninės yra didžiausios LSMU rezidentūros bazės. Partnerystė užtikrina studijų, mokslo ir klinikinės praktikos vienovę bei Projekto kontekste suteikia didžiausią naudą – didžiausias rezidentų skaičius gali įgyti aukščiausio lygmens kompetencijas, naudojant projekto metu sukurtą ir/ar atnaujintą infrastruktūrą.
Pagrindinė Projektu sprendžiama problema – nepakankami rezidentų gebėjimai ir kompetencijos bei nepakankama bendra rezidentūros studijų programų kokybė.
Projektas yra tikslingas įgyvendinti, kadangi savo specifika, veiklomis ir rezultatais atitinka ilgalaikius ir trumpalaikius Lietuvos strateginius planus.Projekto įgyvendinimo metu būtų įgyvendinami tikslinių grupių (Rezidentūros studijų programų (laipsnio nesuteikiančių) studentų (rezidentų); rezidentų vadovų) svarbiausi poreikiai: aukščiausios kompetencijos ir žinių įgijimas, naudojant šiuolaikišką studijoms skirtą įrangą; tarptautinio konkurencingumo siekimas; praktinių darbų atlikimo ir susipažinimo su moderniomis technologijomis galimybės; tinkamas pasirengimas mokslinės ir/ar sveikatos priežiūros karjeros siekimui; galimybė kompleksiškai ugdyti sveikatos priežiūros specialistus bei diegti naujausias mokslo žinias į studijų procesą ir kitus. Šiame kontekste nustatytas Projekto tikslas - Užtikrinti LSMU vykdomų rezidentūros studijų programų kokybę ir uždavinys - Sudaryti sąlygas LSMU rezidentams įgyti aukščiausio lygmens kompetencijas.


Lietuvos žemės ūkio konsultavimo tarnybos specialistų gebėjimų ir technologinių įgūdžių didinimas, kuriant naujas paslaugas gyvulininkystės ūkiams

Viešoji įstaiga Lietuvos žemės ūkio konsultavimo tarnyba

Projekto tikslas - pagerinti trijų Lietuvos žemės ūkio konsultavimo tarnybos (LŽŪKT) darbuotojų profesines žinias bei pakelti kvalifikaciją žolynų gerinimo ir valdymo klausimais Teagasc (Airijoje).  Penkias dienas truksiančioje stažuotės programoje numatytos ir teorinė, ir praktinė mokymo programos dalys. Atsižvelgiant į tai, kad žolynų gerinimo ir valdymo klausimai yra labai aktualūs Lietuvos gyvulininksytės ūkiams, pagal specialią mokymų programą įgytos žinios vėliau bus taikomos, kuriant naują paslaugą šalyje dirbantiems gyvulininksytės ūkiams. Remiantis LŽŪKT naudojama paslaugų standartizavimo praktika bei susistemintomis kokybiškai naujomis žiniomis, patirtis ir rekomenduojama paslaugos teikimo praktika bus perduota gyvulininkystės konsultantams, kurie tiesiogiai teikia paslaugas ūkiams.


Perspektyvinių eksporto sektorių konkurencingumo didinimas tikslinėse rinkose

Projekto tikslas – didinti MVĮ lietuviškos kilmės prekių ir paslaugų perspektyvinių sektorių eksportą nustatant perspektyvinių sektorių tikslines rinkas, paruošiant strategijas šioms rinkoms bei  įgyvendinant rinkodaros priemones. Projekto įgyvendinimo metu bus nustatyti 6 perspektyviniai sektoriai ir identifikuota po 2 tikslines, kiekvieno iš jų, eksporto rinkas, parengtos 6 perspektyvinių sektorių eksporto strategijos tikslinėse rinkose ir įvykdytos pilotinės perspektyvinių sektorių eksporto strategijų priemonės tikslinėse rinkose. Projektu siekiama prisidėti prie Lietuvos įmonių tarptautinio konkurencingumo didinimo ir vieningo šalies įvaizdžio formavimo pasirinktuose perspektyviniuose sektoriuose tikslinėse rinkose.

Projekto veiklų įgyvendinimas turės teigiamą poveikį darnaus vystymosi principo įgyvendinimui. Projekto tikslas - didinti MVĮ lietuviškos kilmės prekių ir paslaugų perspektyvinių sektorių eksportą nustatant perspektyvinių sektorių tikslines rinkas, paruošiant strategijas šioms rinkoms bei  įgyvendinant rinkodaros  priemones. MVĮ eksporto didinimas turi tiesioginį poveikį šalies konkurencingumo didinimui, kas savo ruožtu prisideda prie darnaus šalie ūkio ir regionų vystymosi, didinamas užimtumas, mažinamas skurdas ir socialinė atskirtis, mažinami socialiniai ir ekonominiai skirtumai. Rengiamos strategijos yra skirtos Lietuvos sektorių įvaizdžio formavimui, perteikiant savitą kultūrą, pristatant Lietuvą kaip konkurencingą, darniai išsivysčiusią šalį.

Projekto metu nebus numatyta apribojimų, kurie turėtų neigiamą poveikį lyčių lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Projekto metu sukurtais rezultatais galės naudotis visos Lietuvos MVĮ, nepriklausomai nuo konkteraus asmens lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų.


Užsienio mokslininko vizitas daktaro disertacijos gynime

Projektas skirtas skatinti mokslininkų ir doktorantų tarpinstitucinį ir tarptautinį bendradarbiavimą, kviečiant mokslininką iš užsienio dalyvauti Mindaugo Norkevičiaus daktaro disertacijos gynimo taryboje.Projekto veiklos - M.Norkevičiaus daktaro disertacijos recenzijos parengimas, pristatymas bei mokslinė diskusija viešo gynimo metu. Projekto rezultatai - daktaro disertacijos ekspertinis įvertinimas, užtikrinta didesnė mokslinių rezultatų sklaida, skatinamas tolimesnis mokslinis bendradarbiavimas doktoranto tyrimų srityje.


„Brexit’o“ pasekmėms švelninti skirtų priemonių įgyvendinimas, siekiant tolesnio ekonominio bendradarbiavimo Jungtinės Karalystės rinkoje

Projekto tikslas - prisidėti prie eksporto plėtros galimybių Jungtinės Karalystės (toliau - JK) rinkoje, siekiant švelninti Brexit sukeltas neigiamas ekonomines pasekmes.
Projekto įgyvendinimo metu planuojama sukurti vieno langelio principu veikiantį informacinį centrą, teikiantį informavimo ir konsultavimo paslaugas Lietuvos verslo įmonėms prekybai JK rinkoje. Lietuvos verslo įmonės turės galimybę:
-  naudotis informaciniu langeliu, kuriame per sukurtą tarpinstitucinį kontaktų tinklą bus teikiama informacija apie reikalavimus eksportuojamų į JK prekių/paslaugų ženklinimui ir sertifikavimui, licencijavimui ir atitikimui kitoms reglamentavimo taisyklėms;
- stebėti ir analizuoti JK rinkos tendencijas, įsivertinti pokyčių reikšmę konkrečiam sektoriui;
- konsultuotis su Lietuvos ir užsienio ekspertais, kurie įvertinus konkrečios įmonės poreikius, suteiks informaciją ir/ar nukreips į kompetentingas institucijas, taip pat suteiks galimybę konsultuotis su atitinkamos srities ekspertais JK rinkoje dėl dokumentų parengimo, forminimo ir reikalavimų identifikavimo;
- konsultuotis su Lietuvos ir/ar užsienio ekspertais e-komercijos vykdymui JK rinkoje;
- atrinktos įmonės turės galimybę dalyvauti tarptautiniame renginyje JK rinkoje.


Atrankinės mamografinės patikros dėl krūties vėžio finansavimo programos paslaugų efektyvumo didinimas ir kokybės gerinimas

Lietuvos Respublikos sveikatos apsaugos ministerija

Lietuvoje didžiausią dalį (50 proc.) sudaro 6-10 metų senumo mamografai ir tik 26 proc. iki 5 metų senumo mamografai. Naudojantis sena įranga mamografijos tyrimas trunka ilgiau, pacientės gauna daugiau spinduliuotės, ne taip aiškiai matomi gerybiniai ir piktybiniai pakitimai, sunkiau pastebėti mažus darinius. Projekto metu numatoma įsigyti 10 vnt. naujų skaitmeninių mamografų Atrankinės mamografinės patikros dėl krūties vėžio finansavimo programai vykdyti VšĮ Respublikinėje Panevėžio ligoninėje, Lietuvos sveikatos mokslų universiteto ligoninėje Kauno klinikose, VšĮ Respublikinėje Šiaulių ligoninėje, VšĮ Kauno miesto poliklinikoje, Nacionaliniame vėžio institute, VšĮ Centro poliklinikoje, VšĮ Šeškinės poliklinikoje.  Įsigijus naują įrangą būtų prisidėta prie šiuo metu teikiamos mamogramų atlikimo paslaugos kokybės gerinimo bei Atrankinės patikros dėl krūties vėžio finansavimo programos vykdymo efektyvumo didinimo, siekiant sumažinti Lietuvos tikslinių teritorijų gyventojų priešlaikinį mirtingumą nuo krūties piktybinio naviko, mažinti neįgalumą bei tokiu būdu sudaryti prielaidas mažinti sveikatos netolygumus ir socialinę atskirtį tikslinių teritorijų gyventojams.


"Integralios pagalbos teikimas Vilniaus mieste"

Biudžetinė įstaiga Vilniaus miesto socialinės paramos centras

Projekto tikslas - kokybiškos integralios pagalbos namuose neįgaliems vaikams, darbingo amžiaus neįgaliems asmenims, senyvo amžiaus asmenims ir konsultacinės pagalbos šeimos nariams, prižiūrintiems neįgalius vaikus, darbingo amžiaus neįgalius asmenis, senyvo amžiaus asmenis, plėtra. Projekto įgyvendinimo laikotarpiu integralią pagalbą  (socialinę globą ir slaugą) planuojama suteikti 110 asmenų (neįgalių vaikų, neįgalių darbingo amžiaus asmenų ir senyvo amžiaus asmenų), ją teiks 12 mobiliųjų komandų, jos naudosis sukurta technine baze, užtikrinančia profesionalų, kokybišką, efektyvų integralios pagalbos teikimą. Sukurtas integralios pagalbos modelis užtikrins slaugos ir socialinės globos poreikio tenkinimą bei sudarys galimybę šias paslaugas gaunantiems vilniečiams kuo ilgiau gyventi savo namuose, išvengiant stacionarios ilgalaikės socialinės globos teikimo, o juos prižiūrintiems šeimos nariams - suteikti kokybiškesnę pagalbą savo artimiesiems bei derinti šeimos ir darbo įsipareigojimus. Šeimos nariams, prižiūrintiems artimuosius, bus teikiamos individualios (200) ir grupės konsultacijos (4), kuriomis bus siekiama suteikti reikalingų žinių ir įgūdžių, slaugant artimąjį namuose bei pasidalinti artimųjų priežiūros ir slaugos namuose patirtimi. Projekto veiklomis bus skatinama neformali pagalba, įtraukiant į paslaugų teikimo procesą savanorius, bendruomenės narius (20). Siekiant pasidalinti gerąja patirtimi, organizuojant ir teikiant integralią pagalbą, ugdyti neformalios pagalbos aktyvumą, planuojama surengti neformalios pagalbos skatinimo renginį, kuriame dalyvaus 20 bendruomenės narių ir savanorių. Projektui viešinti numatomi lankstinukai, plakatai, pranešimai projekto vykdytojo tinklapyje: www.spcentras.lt.

Įgyvendinant projektą, nebus jokių apribojimų, kurie turėtų neigiamą poveikį lyčių lygybės ir nediskriminavimo principų įgyvendinimui, bus užtikrinta moterų ir vyrų lygybė, nebus diskriminacijos visais pagrindais (dėl lyties, amžiaus, etinės ar rasinės kilmės (tautybės), religijos ar tikėjimo, kalbos, sveikatos būklės, negalios, socialinės padėties, įsitikinimų ar pažiūrų, lytinės orientacijos), bus siekiama didinti galimybes derinti šeimos ir darbo įsipareigojimus. Bus užtikrinta  užtikrinama lygybė ir nediskriminavimas visais minėtais pagrindais:
- kreipiantis dėl integralios pagalbos;
- nustatant integralios pagalbos poreikį;
- skiriant, organizuojant ir teikiant integralią pagalbą.
Projekto veiklos prisidės prie šeimos narių, prižiūrinčių savo vaikus su negalia, neįgalius darbingo amžiaus ar senyvo amžiaus artimuosius namuose, socialinės atskirties mažinimo. Integralios pagalbos teikimas sudarys sąlygas šios pagalbos gavėjams kiek įmanoma ilgiau gyventi savo namuose, tokiu būdu neprarandant ryšio su artima aplinka, išvengiant stacionarios ilgalaikės globos, o juos prižiūrintiems artimiesiems bus sudarytos sąlygos aktyviai dalyvauti darbo rinkoje, išlikti aktyviais socialinio gyvenimo dalyviais. Projekto veiklos prisidės prie šeimos narių, prižiūrinčių savo vaikus su negalia, neįgalius darbingo amžiaus ar senyvo amžiaus artimuosius namuose, socialinės atskirties mažinimo. Visas minėtas sąlygas tiek integralios pagalbos gavėjams, tiek jų artimiesiems taip pat gerins projekte numatytas šeimos narių konsultavimas. Tiek integralios pagalbos gavėjai, tiek jų šeimos nariai gaus kvalifikuotą pagalbą. Darbuotojų kompetencija ir toliau bus didinama numatytuose mokymuose, kurie bus susiję su integralios pagalbos efektyvumo didinimu, lyčių lygybės, pagarbos įvairovei, nediskriminavimo principų sklaida ir asmeninių vertybių ugdymu. Minėti horizontalūs principai bus aptarti ir šeimos narių konsultavimo bei neformalaus renginio bendruomenės nariams, savanoriams metu.


Uždaroji akcinė bendrovė "PALANGOS VANDENYS"

Projekto uždavinys -  nuotekų tvarkymo infrastruktūros rekonstravimas Palangos mieste, pagerinant nuotekų tvarkymo paslaugų sistemos efektyvumą, įgyvendinant ES nuotekų direktyvos 91/271/EEB reikalavimus nuotekų išvalymui, sumažinti dirvožemio ir gruntinio vandens taršą bei požeminio vandens išteklių taršos riziką projekto teritorijoje, pagerinant projekto teritorijoje teikiamų vandentvarkos paslaugų kokybę. Projekte yra numatoma rekonstruoti 0,318 km spaudiminės nuotekų linijos ir rekonstruoti Palangos miesto nuotekų siurblinę Nr. 4,  esančią Vytauto g. 1A., kurios našumas yra 50 m3/h, pagerinant teikiamų paslaugų kokybę 97 gyv. (8 būstai ir p/n "Auska" 83 gyventojai). Būstų skaičius nustatomas vadovaujantis LR Statistikos departamento skelbiamu vidut. bute gyvenančių gyventojų skaičiumi Palangos miesto savivaldybėje - 1,7. Įgyvendinus projektą, bus sukurtos tinkamos nuotekų tvarkymo sąlygos Palangos miesto dalies susijusiems gyventojams, bus užtikrintas tinkamas nuotekų surinkimo sistemos veikimas, bus sumažinta tikimybė galimoms avarijoms dėl esamo spaudiminių linijų ir nuotekų siurblinės susidėvėjimo bei galima tarša, patenkanti į Baltijos jūrą ir pirmą kurorto apsaugos juostą (pajūrio kopas), išvengiama spaudiminių linijų tinklų kolektoriuje esančių geriamojo vandens tinklų užliejimo.

Įgyvendinus investicinį projektą "Palangos miesto nuotekų siurblinės Nr. 4 Vytauto g. 1A ir spaudiminių linijų rekonstrukcija ", projektas prisidės prie LR darnaus vystymosi strategijos įgyvendinimo - užtikrinti gyventojams kokybišką nuotekų tvarkymą, sumažinti dirvožemio ir gruntinio vandens taršą bei požeminio vandens išteklių taršos riziką projekto teritorijoje, išplečiant vandentvarkos paslaugas gaunančių gyventojų skaičių ir pagerinti projekto teritorijoje teikiamų paslaugų kokybę. Projektas atitiks darnaus vystymo strategiją regionų vystymo srityje-rekonstravus 0,318 km spaudiminės nuotekų linijos ir Palangos miesto nuotekų siurblinę Nr. 4,  esančią Vytauto g. 1A., pagerės teikiamų paslaugų kokybę 97 gyv. (8 būstai ir p/n "Auska" 83 gyventojai). Įgyvendinus projektą, bus sukurtos tinkamos nuotekų tvarkymo sąlygos Palangos miesto dalies susijusiems gyventojams, bus užtikrintas tinkamas nuotekų surinkimo sistemos veikimas, bus sumažinta tikimybė galimoms avarijoms dėl esamo spaudiminių linijų ir nuotekų siurblinės susidėvėjimo bei galima tarša, patenkanti į Baltijos jūrą ir pirmą kurorto apsaugos juostą (pajūrio kopas), išvengiama spaudiminių linijų tinklų kolektoriuje esančių geriamojo vandens tinklų užliejimo.

Įgyvendinus investicinį projektą "Palangos miesto nuotekų siurblinės Nr. 4 Vytauto g. 1A ir spaudiminių linijų rekonstrukcija", projektas prisidės prie lyčių lygybės ir nediskriminavimo pagal jų lytį, amžių, rasę ar etninę priklausomybę, religiją, įsitikinimus ir kitus Lietuvos tarptautinėse sutartyse ar įstatymuose numatytus pagrindus. Vienodai skatinamas visų (rangovų, techninės priežiūros specialistų ir konsultantų) dalyvavimas projekte, nediskriminuojant jų lytį, amžių, rasę ar etninę priklausomybę, religiją, įsitikinimus. Projekto produktai ir rezultatai yra vienodai skirti tiek vyrams, tiek moterims, tiek neįgaliems asmenims nediskriminuojant jų pagal lytį, amžių, rasę ar etninę priklausomybę, religiją, įsitikinimus ir pan.


Paviršinių nuotekų tinklų statyba ir rekonstravimas Ukmergės mieste

Uždaroji akcinė bendrovė "UKMERGĖS VANDENYS"

Bus įgyvendintos šios projekto veiklos:
• Paviršinių nuotekų tinklų statyba Vasario 16-osios g;
• Paviršinių nuotekų tinklų statyba Deltuvos g;
• Paviršinių nuotekų tinklų statyba A. Smetonos g;
• Paviršinių nuotekų tinklų statyba Paupio g;
• Paviršinių nuotekų tinklų statyba Vilniaus g;
• Paviršinių nuotekų valymo ir apskaitos įrenginių statyba Vasario 16-osios g.
Šiomis veiklomis siekiama naujai  pakloti paviršinių nuotekų tinklus, kurie surinks paviršines nuotekas nuo 51,2 ha teritorijos ploto ir pastatyti paviršinių nuotekų valymo įrenginius – 1 vnt., kurie išvalys 290 l/s į paviršinius vandens telkinius patenkančių paviršinių nuotekų. Taip stiprių liūčių metu bus surinktos paviršinės nuotekos ir išvengta miesto gatvių ir gyventojų sklypų užtvindymo.


UAB "Vittamed" produkcijos sertifikavimas eksporto rinkoms

Šiuo projektu UAB Vittamed siekia sertifikuoti inovatyvius neuro-diagnostikos produktus didžiausiosioms pasaulio rinkoms ir taip padidinti produktų eksportą tikslinėse rinkose. Aukštųjų medicinos technologijų eksportas ir didėjančios pajamos turės apčiuopiamos teigiamos įtakos visam medicinos bei biotechnologijų sektoriui Lietuvoje - atsivėrusios naujos galimybės bei kontaktų tinklai stiprins Lietuvos verslo ir mokslo bendradarbiavimą tarptautiniu mastu, skatins eksporto plėtrą bei naujų produktų kūrimą. Taip šis projektas tieisogiai prisidės prie "Ekonomikos augimo veiksmų programos" 2 prioriteto tikslų ir uždavinių pasiekimo.

Trauminiai smegenų sužeidimai (TSS) yra itin svarbi sveikatos problema bei dažniausiai pasitaikanti žmonių iki 45m invalidumo priežastis. Metiniai TSS kaštai Europoje viršija 100 milijardų eurų per metus. Galimybė panaudoti UAB Vittamed sukurtas inovatyvias neinvazines neuro-diagnostikos technologijas ženkliai prisidėtų mažinant mirčių ir invalidumo skaičių, atsirandantį dėl šios sveikatos problemos.. Produktų kūrime dalyvauja Lietuvos bei užsienio mokslo ir studijų institucijos - Lietuvos mokslininkams sukuriama galimybė dirbti su geriausiais ekspertais pasaulyje. Sukuriamas aukštos pridėtinės vertės produktas, kurio eksportas savo ruožtu skatina prioritetinių Lietuvos Respublikos ūkio šakų vystymąsi. Sukuriamos naujos, aukštos kvalifikacijos reikalaujančios darbo vietos bei didinamas Lietuvos mokslinis bei verslo konkurencingumas pasauliniu mastu.

UAB Vittamed vadovaujasi lyčių lygybės ir nediskriminavimo principais.  UAB Vittamed sudaromos vienodos dalyvavimo projekte ir naudojimosi projekto rezultatais galimybės vyrams ir moterims. UAB Vittamed produktai yra vienodai svarbūs bet kokios lyties, rasės arba etninės kilmės, religijos arba tikėjimo, amžiaus, negalios, seksualinės orientacijos atstovams.


Naujos 1,2 MW elektros galios biokuro kogeneracinės elektrinės statyba Visagine

Uždaroji akcinė bendrovė Visagino transporto centras

Projekto metu Dvarvietės g. 3, 30271, Visagino sav. Skrytelių k.  numatoma įrengti biomase kūrenamą kogeneracinę elektrinę. Visa pagaminta šilumos energija bus tiekiama į Visagino miesto šilumos tinklus. Numatomas metinis šilumos tiekimas į tinklą 31,737 GWh. Dalis pagamintos elektros energijos bus sunaudojama savo reikmėms, o likusi dalis parduodama elektros biržoje prisijungus prie UAB „Energijos skirstymo operatorius“ tinklų. Numatoma metinė elektros gamyba 4,921 GWh.

Projektas prisideda Nacionalinėje darnaus vystymosi strategijoje, patvirtintoje Lietuvos Respublikos Vyriausybės 2003 m. rugsėjo 11 d. nutarimu Nr. 1160 „Dėl Nacionalinės darnaus vystymosi strategijos patvirtinimo ir įgyvendinimo“, aprašytų ilgalaikių ir trumpalaikių energetikos tikslų ir jų uždavinių. Įgyvendinus projektą bus prisidėta prie Nacionalinėje darnaus vystymosi strategijoje numatyto ilgalaikio tikslo:149.     Ilgalaikiai tikslai – sukurti saugų, palankų aplinkai, konkurencingą ir į bendrą ES energetikos sistemą integruotą energetikos sektorių, užtikrinti patikimą ir diversifikuotą energijos išteklių tiekimą, padidinti energijos gamybos, skirstymo ir vartojimo efektyvumą; išplėsti atsinaujinančių ir atliekinių energijos išteklių naudojimą. ir pagrindinių ilgalaikių uždavinių:150.1.     modernizuoti esamas ir pagal naudingosios šilumos energijos poreikį pastatyti naujas didelio efektyvumo kogeneracines elektrines;150.2.     didinti elektros energijos, šilumos gamybos, skirstymo ir vartojimo efektyvumą, sumažinti energijos nuostolius skirstomuosiuose tinkluose;150.3.     sumažinti teršalų ir išmetamų šiltnamio efektą sukeliančių dujų kiekį pagamintos energijos vienetui;150.4.     sumažinti šalies priklausomybę nuo kuro importo, padidinant energijos gamybą iš atsinaujinančių ir atliekinių energijos išteklių; Įgyvendinus projektą bus prisidėta prie Nacionalinėje darnaus vystymosi strategijoje numatyto trumpalaikio tikslo:151.     Trumpalaikiai tikslai – užtikrinti patikimą ir saugų, neviršijantį numatytųjų taršos limitų, energijos tiekimą visoms Lietuvos ūkio šakoms, didinti energijos taupymą ir naudojimo efektyvumą, tinkamai naudojant ES struktūrinių paramos fondų, valstybės ir privačias lėšas.ir pagrindinių trumpalaikių uždavinių:152.2.     padidinti pirminės energijos transformavimo veiksmingumą elektros energetikos ir ypač centralizuoto šilumos tiekimo sektoriuose, mažinti šilumos perdavimo nuostolius;


UAB InMedica klinikos Marijampolėje veiklos efektyvumo didinimas

Marijampolės savivaldybėje, siekiant užtikrinti kokybiškų pirminės asmens sveikatos priežiūros paslaugų teikimą ir padidinti teikiamų paslaugų prieinamumą vaikams ir vyresnio amžiaus gyventojams, numatomas UAB InMedica klinikos modernizavimo projektas, skirtas Aprašo 12.1 p. numatytai remiamai veiklai įgyvendinti.
Projektas skirtas problemoms, susijusioms su vaikų ir vyresnio amžiaus asmenims skirtų paslaugų teikimu Marijampolės savivaldybėje spręsti. Projekto įgyvendinimo metu numatoma atnaujinti klinikos patalpas, įsigyti būtiną įrangą ir baldus pirminės asmens sveikatos priežiūros paslaugoms teikti: odontologinę įrangą, baldus šeimos gydytojų kabinetams, kompiuterinę įrangą. Tikimasi, kad projekto naudą pajus 1437 tikslinės grupės asmenys - vaikai ir vyresnio amžiaus asmenys

Projekte nenumatoma apribojimų, kurie turėtų neigiamą poveikį moterų ir vyrų lygybės bei nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principams įgyvendinimui. Sudarytos vienodos dalyvavimo projekte ir naudojimosi projekto rezultatais galimybės tiek vyrams, tiek moterims. Į projekto darbo grupę turės galimybę būti įtraukti tiek vyrai, tiek moterys (atsižvelgiant į reikalingas funkcijas projekte). Paslaugas su įsigyta modernia įranga turės galimybę teikti medicinos personalas, nepriklausomai nuo jo lyties, rasės, tautybės ir kitų principų.
Projekto apimtimi atliekant patalpų paprastąjį remontą, infrastruktūra bus pritaikyta tiek vaikams, tiek vyresnio amžiaus žmonėms, neįgaliesiems. Atliekant įėjimo į kliniką - lauko laiptų remontą bus įrengiamas užvažiavimas ir specialieji turėklai.


Bibliotekos pastato, esančio Radastų g. 2, Kaunas, atnaujinimas, didinant energijos vartojimo efektyvumą

Projekto įgyvendinimo metu numatoma pagerinti bibliotekos teikiamų paslaugų kokybę ir prieinamumą, atnaujinant valstybei nuosavybės teise priklausantį Kauno apskrities viešosios bibliotekos (toliau - KAVB) pastatą, kad pastatas atitiktų ne žemesnę kaip pastato C energinio naudingumo klasę ir būtų mažinamos suvartojamos energijos sąnaudos. Numatoma veikla - KAVB pastato, esančio Radastų g. 2, Kaunas,  atnaujinimas, didinant energijos vartojimo efektyvumą. Įgyvendinus projekte numatytas veiklas, numatoma, kad KAVB pastate, Radastų g. 2, Kaunas bus pasiekti 44,45 proc. sutaupymai dėl mažesnio šilumos energijos suvartojimo bei pagerės pastato energetinio efektyvumo charakteristikos (pastatui bus suteikta bent C energinio naudingumo klasė),  bus padidintas KAVB tikslinių grupių pasitenkinimas paslaugomis, sumažintas anglies dioksido išmetimas į aplinką ir aplinkos tarša.


Ekonomikos ir meno sklaidos plėtra "Mėnulio akmens" parko muziejuje

"Mėnulio akmens" parko - muziejaus plėtra yra geras sumanymas, kuris naudingas kiekvienam valstybės žmogui. Visos panašios investicijos, kurios  generuos pelną iš kultūros vertybių rodymo nereikalauja, kaip kitose veiklų srityse,  sudėtingų rinkų nuolatinių paieškų, nereikalauja nuodingos industrijos, kad žmonės turėtų darbo vietas.  Pakanka kultūringai priimti atvykusius ir jūs turėsite kur padėti savo užaugintą žemės ūkio produkciją, turėsite kitos ,nesudėtingos ir gerai apmokamos veiklos už padorų uždarbį. Jums sukūriau tai, kas pripažinta ir vertinama kitose ES šalyse, liko tik teisingai užbaigti, sudaryti geresnę aplinką  ir patogesnes paslaugas didesniam lankytojų kiekiui.

Taip, muziejaus veikimo tvarka, politika ir eksponatai yra suformuoti darnaus vystymosi principu. Architektūra bus pritaikyta negalią turintiems lankytojams. Projekto įgyvendinimo metu bus užtikrintas horizontaliųjų principų (darnaus vystymosi, lyčių lygybės ir nediskriminavimo) laikymasis.

Muziejaus politika grindžiama lyčių lygybės ir nediskriminavimo principu.


Eismo saugos priemonių diegimas Sanatorijos g. tarp Dubijos ir Dvaro g. Abromiškėse, Elektrėnų sav.

Projektu siekiama plėtoti susisiekimą vietinės reikšmės keliais Elektrėnų savivaldybėje, diegiant eismo saugos ir aplinkos apsaugos priemones. Elektrėnų savivaldybė planuoja įdiegti eismo saugos priemones Sanatorijos g. tarp Dubijos ir Dvaro g. Abromiškėse, pagerinant eismo saugumą ir aplinkos apsaugą. Viena pagrindinių problemų – neužtikrintas saugus bei patogus pėsčiųjų judėjimas lygiagrečiai gatvės. Pėstieji juda kelkraščiu ar važiuojamąja dalimi, nes gatvėje nėra įrengta takų. Šia gatve vyks gana intensyvus judėjimas. Žmonės keliauja į Abromiškių reabilitacijos kliniką, į kolektyvinius sodus, į Abromiškių svirną, kur dažnai vyksta Abromiškių bendruomenės renginiai. Į Abromiškių svirną planuojama perkelti Literatūros ir meno muziejų, todėl pėsčiųjų dar padaugės. Šia gatve pėstieji (vaikai, moksleiviai) nesaugiai eina į autobusų sustojimus Dvaro gatvėje, prie svirno, Dubijos gatvėje, prie žiedo ir prie kelio A1 Vilnius-Kaunas-Klaipėda.
Projekte numatyta: paruošiamieji darbai, pralaidų prailginimo darbai, paviršinio vandens nuvedimo sistemų įrengimas, bordiūrų įrengimas, nuovažų įrengimas, eismo reguliavimo priemonių įrengimas, pėsčiųjų tako įrengimas, gatvės apšvietimo iškėlimas, pėsčiųjų apsauginės tvorelės įrengimas, teritorijos apželdinimas ir sutvarkymas.

Projektas prisidės prie darnaus vystymosi principo įgyvendinimo Darnaus vystymosi koncepcijos pagrindą sudaro trys lygiaverčiai komponentai – aplinkos apsauga, ekonominė plėtra ir socialinis vystymasis. Projektas neturi apribojimų, darančių neigiamą įtaką socialinėje, ekonomikos srityje. Projekte nenumatyta veiksmų, kurie turėtų neigiamos įtakos regionų vystymo srityje. Projekte numatyti uždaviniai tiesiogiai prisidės prie darnaus Lietuvos vystymosi ir Nacionalinės darnaus vystymosi strategijos įgyvendinimo. Projekto investicijomis bus siekiama vieno iš darnaus vystymosi koncepcijoje  nurodomo neatidėliotino tikslo – užtikrinti saugų, gerą gyvenimą visiems žmonėms. Projekte įdiegiamos saugaus eismo priemonės leis pasiekti šį tikslą.


Marijampolės Petro Kriaučiūno viešosios bibliotekos modernizavimas ir paslaugų plėtra

Projektu sprendžiama problema – ribotos galimybės teikti kokybiškas ir inovatyvias bibliotekos paslaugas ir mažas paslaugų prieinamumas neįgaliesiems.
Projekto įgyvendinimo metu bus pertvarkomos Marijampolės Petro Kriaučiūno viešosios bibliotekos pastato Marijampolėje, Vytauto g. 22 vidaus erdvės, įrengiamas liftas, įsigyjami nauji baldai, kompiuterinė ir kita įranga paslaugoms teikti.
Projekto socialinės ekonominės naudos gavėjai yra visų amžiaus grupių asmenys, tačiau projekto metu bus sukurta infrastruktūra naujoms paslaugoms, kurios ypač aktualios šioms tikslinėms grupėms: jaunimui nuo 16 iki 30 metų amžiaus, besimokantiesiems, jauniems tėvams, neįgaliesiems, verslininkams.
Modernizuota biblioteka ugdys gyventojų gebėjimus naudotis informacija, telks informacijos šaltinius, prisidės prie skaitmeninių bibliotekų kūrimo, teiks neformalaus švietimo paslaugas, padedančias visuomenės nariams prisitaikyti prie nuolatinių pokyčių ir tobulėti.


Modernių kūrybiškumą skatinančių erdvių kūrimas Plungės „Saulės“ gimnazijoje

Plungės rajono savivaldybės administracija

Projekto įgyvendinimo metu numatyta sukurti modernią ir kūrybiškumą skatinančią teorijos klasės ir labaratorijos infrastruktūrą, kuri būtų pritaikyta fizikos, biologijos ir chemijos ugdymo procesams vykdyti. Projekto įgyvendinimo metu edukacines erdves numatoma atskirti stikline (skaidria) pertvara. Šiose erdvėse bus dėstomi chemijos, biologijos ir fizikos mokslai. Numatoma įrengti 30 stacionarių darbo vietų, įrengti vandens ir elektros įvadus, traukos spintas, įsigyti ventiliacinę įrangą, skirtą traukos, reagentų spintoms eksploatuoti, siekiant užtikrinti higienos reikalvimus. Taip pat būtų įsigyta 18 kompiuterių, spintos darbo ir mokymo priemonėms susidėti, įrengta stiklinė pertvara, įrengta moderni laboratorija su edukacijoms būtina įranga bei baldais. Taip pat numatoma įrengti infoterminalus su interaktyvia programine įranga, įdiegti 3D mokomąją įrangą, kuri skirta biologijos, fizikos ir chemijos dalykams. Numatyta sukurta erdvė bus moderni, skatinanti kūrybiškumą (moksleiviai galės atlikti įvairius eksperimentus ir praktines užduotis). Sutvarkytos patalpos bus estetiškos ir funkcionalios, kadangi darbai bus atliekami pagal esamus reikalavimus, o jose bus įdiegta naujausia įranga ir priemonės.

Projekto įgyvendinimo metu ir ataskaitiniu laikotarpiu paslaugos bus skirtos ir prieinamos visiems Plungės miesto ir rajono gimnazistams, t. y. vienodomis sąlygomis, be jokios diskriminacijos, sukurtomis paslaugomis galės vienodai naudotis tiek moterys, tiek vyrai. Taip pat įgyvendinant projektą bus užtikrinta, kad projekte nebūtų numatyti apribojimai, kurie turėtų neigiamą poveikį lyčių lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Projektas atitinka Aprašo 35 punkte nustatytus reikalavimus nurodytus 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.1.3-CPVA-R-724 priemonės „Mokyklų tinklo efektyvumo didinimas“ projektų finansavimo sąlygų aprašo 2 priede.


Rietavo miesto Daržų gatvės atkarpos nuo Žaliosios iki Palangos gatvės techninių parametrų gerinimas

Projektu numatoma rekonstruoti Daržų gatvės atkarpą nuo Žaliosios gatvės iki Palangos gatvės (582 m), eismo saugumui užtikrinti įrengti pėsčiųjų ir dviračių taką ir gatvės apšvietimą.

Projektas atitinka darnaus vystymosi prioritetų įgyvendinimo principus: palaikomas nuosaikus ir darnus ūkio šakų ir regionų ekonomikos vystymasis, kai finansai paskirstomi ne tik regionų centrams, tačiau ir atokesniems rajonams, atitinka socialinių ir ekonominių skirtumų tarp regionų ir regionų viduje mažinimo principą. Projekto įgyvendinimas yra suderinamas su ES konkurencijos politikos nuostatomis. Projektas bent iš dalies prisidės prie efektyvesnių gamtos išteklių panaudojimo ir atliekų tvarkymo, didins žmonių sveikatingumą per sukurtą infrastruktūrą, neturės įtakos pasaulio klimato kaitos ir jos padariniams, negerins biologinės įvairovės apsaugos, prisidės prie užimtumo didinimo, taip pat prie nedarbo skurdo ir socialinės atskirties mažinimo.


UAB „Aumeta“ - pažangi, orientuota į modernias gamybos ir projektavimo technologijas, įrangos ir įrengimų gamybos bei mechaninio apdirbimo paslaugas teikianti įmonė. Įmonė įkurta 1995 m. Šiuo metu įmonė yra nestandartinių pramonės įrengimų ir jų detalių gamintojas, turintis ypatingai plačias metalo apdirbimo galimybes: mechaninis apdirbimas, virinimas, šratavimas, dažymas, pjovimas plazma ir kt. apdirbimo procesai. Suprasdami, jog iš tiekėjo reikalaujama stabilumo, kokybės ir protingų gamybos terminų, skiriame didelį dėmesį ir išteklius, jog šie patikimo tiekėjo reikalavimai būtų pilnai išpildyti. Įmonėje dirba ir produktų kokybe rūpinasi aukštos kvalifikacijos, patyrę darbuotojai, greitai reaguojantys į šiandienos užsakovų poreikius bei lūkesčius.
Šiuo metu metalo mechaninis apdirbimas vykdomas tik iš dalies automatizavus procesus. Todėl buvo atliktas įmonės gamybos ir su gamyba susijusių procesų technologinis auditas. Jo išvados vienprasmiškai rekomendavo, kad būtinas gamybos valdymo ir metalo apdirbimo procesų skaitmeninimas. Atsižvelgiant į tai, įmonė nusprendė įgyvendinti projektą „Gamybos skaitmeninimo technologijų diegimas UAB „Aumeta““.
Įgyvendinus projektą įmonės gamybos valdymas ir gamyba bus pilnai automatizuota ir skaitmeninta. Projekto įgyvendinimas leis įmonei padidinti darbo našumą, gaminių spektrą, pardavimų ir eksporto apimtis bei įmonės konkurencingumą Lietuvos ir užsienio rinkose. Projektu planuojama įsigyti ir įdiegti įranga leis sumažinti gamybos sąnaudas, efektyviau naudoti resursus, taikyti pažangiausius sprendimus metalo gaminių gamybos ir mechaninio apdirbimo srityje.


NON-INTRUSIVE HUMAN FATIGUE ASSESSMENT (Fatigue)

Projekto Fatigue tikslas: sukurti pasyvią kompleksinę nuovargio stebėjimo realiu laiku ir ilgalaikio darbingumo sumažėjimo vertinimo sistemas bei jas integruojančią informacinę profesinės saugos ir sveikatos paslaugų platformą.
Kuriamą sistemą sudarys: širdies ir raumenų elektrinių signalų, odos galvaninės reakcijos registravimo įranga, pritaikyta dėvėti darbo metu ir nevaržanti darbuotojo; bei programinė įranga šių signalų duomenų analizei ir grįžtamojo ryšio formavimui realiu laiku. Sistemoje bus įdiegti netiesiniai analizės metodai ir taikomas daugiapakopis sprendimų priėmimo procesas, naudojantis dirbtinio intelekto elementus. Šį produktą papildys ilgalaikio darbingumo sumažėjimo vertinimo sistema, kurią naudojant darbuotojas su paprasta įranga per trumpą laiką savarankiškai atlikęs reikalingus testus, gaus savo darbingumo įvertinimą. Taip pat bus pateikiamos individualios rekomendacijos, nuolat nukenčiančių darbe organizmo sistemų atstatymui ar stiprinimui. Sistema turės galimybę sekti profesinės sveikatos pokyčius ilgam periode ir laiku nukreipti darbuotoją detalesnei specialisto konsultacijai. Abu minėtus produktus integruos informacinė platforma, kuri leis efektyviai juos taikyti konkretiems vartojimo atvejams.
Projekto akademiniai partneriai (RTU, KTU, LSU) atliks reikiamus mokslinius tyrimus, kuriant produktus reikalingas metodikas ir algoritmus, konsultuos realizuojant produkto prototipus. Latvijos įmonė "Integris" kurs sistemoms reikalingą registravimo įrangą. „Vadovų klubai“ ir „Judesio medicina“ darbo grupės kurs reikalavimus sistemos architektūrai ir vartotojo sąsajai, vykdys sistemų bandymus realiose sąlygose. Projekto rezultatai bus komercializuojami darbuotojų saugos ir sveikatos bei reabilitacijos srityse.

Projektas priskiriamas šioms prioritetinių mokslinių tyrimų ir eksperimentinės plėtros ir inovacijų raidos (sumanios specializacijos) kryptims:
2.2. Sveikatos technologijos ir biotechnologijos:  2.2.2. Pažangios taikomosios technologijos asmens ir visuomenės sveikatai
ir atitinka Europos sąjungos Baltijos jūros regijonų strategijos numatytą politinę sritį inovacijos.
Projekte kuriamas produktas yra priskiriamas prie inovatyvių sveikatos technologijų. Dauguma sveikatos vertinimo produktų nėra individualizuoti, o sveikatinimo rekomendacijos yra apibendrintos. Ne per vidurkintus, o konkretaus darbuotojo asmeninius duomenis paaiškinus jo jaučiamo gyvenimo kokybės sumažėjimą, daug anksčiau nei ligos atsirandančių funkcinių galimybių sumažėjimą ar funkcinių skausmų mechanizmus, darbuotojo motyvavimas vyksta daug sklandžiau. Įprastai asmeniškai kiekvienam darbuotojui  įvertinti sveikatą reikalingos didelės, dažnai ne vieno specialisto, laiko sąnaudos. Tuo tarpu sukurta sistema leis stebėti asmeninius patiriamo nuovargio ir sveikatos pokyčius grupei mokomų asmenų vienu metu. Todėl sukurtą produktą naudojantys mokymo metodai bus unikalūs.

Projekte bus išlaikomas lyčių lygybės principas, sukurti produktai skirti tiek moterims tiek vyrams, proporcijos išlaikomos ir darbo grupėje.
Pagrindiniai produkto vartotojai bus gavybos, gamybos, statybų, paslaugų ir kt. įmonės. Labiausiai sistema reikalinga įmonėms, kuriose atliekami atsakingi, jautrūs klaidoms darbai, bei pavojingi darbuotojui gamybiniai procesai ar darbai, ir tai suteiks galimybę moterims rinkti labiau anksčiau vyriškais laikytus darbus. Projekte kuriama sistema užtikrins savalaikį darbuotojų pasikeitimą vykdant nepertraukiamus darbus, o tais atvejais kai darbuotojui galimybės atsitraukti nuo proceso nėra, darbuotojas, žinodamas jog yra nuovargio būsenoje, galės adekvačiau įvertinti savo galimybes ir mažiau rizikuoti. Sistema būtų ekonomiškai naudinga ir įmonėms, kurios patiria didelius nuostolius dėl darbuotojų daromų klaidų ar broko, ypač būdingo konkrečiu darbo periodu, pvz. naktinėje pamainoje. Naudojant sistemą būtų galima optimizuoti poilsio pertraukas, ar tikslingai parinkti nuovargį mažinančias bei dėmesio koncentraciją didinančias priemones.


Inovaciniai mokymai farmacinės įmonės tyrėjams

UAB "Aconitum" – vidutinė gamybinė įmonė turinti savo maisto papildų ir vaistų tyrimo laboratoriją ir inovacijų infrastruktūrą. Įmonė vykdo MTEPI veiklas farmaciniame ir maisto papildų sektoriuje – įmonės kvalifikuoti tyrėjai kuria naujus produktus. Tačiau siekiant išlaikyti rinkos lyderio pozicijas Lietuvoje ir tapti konkurencingai tarptautiniu lygiu, įmonės inovacijas kuriančiam personalui būtina paglinti žinias naujų produktų vystymo srityje. Projekto įgyvendinimu siekiama padidinti pareiškėjo žmogiškųjų išteklių konkurencingumą. Todėl projekto tikslinė grupė yra UAB "Aconitum" tyrėjai. Projekto metu pareiškėjo inovacijų tyrėjai pagilins žinias, būtinas naujų produktų kūrimo veikloms vykdyti.
Siekiamas rezultatas: apmokyti 9 įmonės aukštos kvalifikacijos specialistai. Kadangi įmonėje yra vykdomos tęstinės inovatyvios veiklos, siekiama diegti pačias naujausias technologijas, darbuotojams yra labai svarbu pagilinti reikalingas mokslines-technologines žinias, kurios užtikrintų efektyvų naujausių technologijų ir inovatyvių sprendimų panaudojimą naujų produktų (vaistų, maisto papildų) kūrime. Šiuo metu  įmonėje yra daug investuota į gamybos ir tyrimų infrastruktūrą, todėl yra būtini aukšto lygio tyrėjų mokymai, kad būtų užtikrinta sklandi inovacijų plėtra ir naujausių technologijų panaudojimas, todėl ES parama šiam projektui yra būtina.


Sveikatos priežiūros kokybės ir prieinamumo gerinimas Karoliniškių poliklinikoje ir Lazdynų poliklinikoje

Viešoji įstaiga Karoliniškių poliklinika

Poliligotumas sąlygoja didesnius mirtingumo rodiklius, negalią, prastą pacientų gyvenimo kokybę, taipogi dideles sveikatos priežiūros išlaidas.
Projekto tikslas – pagerinti sveikatos priežiūros paslaugų kokybę ir prieinamumą Karoliniškių poliklinikos ir Lazdynų poliklinikos pacientams, sergantiems dviem ir daugiau lėtinėmis neinfekcinėmis ligomis. Projekto metu numatoma Karoliniškių poliklinikoje ir Lazdynų poliklinikoje išbandyti sveikatos priežiūros paslaugų teikimo modelį pacientams, sergantiems šiomis lėtinėmis neinfekcinėmis ligomis (pagal TLK-10-AM kodus): 1) E11 – 2 tipo cukrinis diabetas, 2) I11 – hipertenzinė širdies liga.
Projekto metu numatoma išbandyti inovatyvų ir efektyvų sveikatos priežiūros paslaugų teikimo Poliligotų pacientų priežiūros modelį (angl. – Multimorbidity Care Model), pasirenkant taikyti Europos Komisijos rekomenduotas sekcijas ir komponentes, apimančias sergančių dviem ir daugiau lėtinėmis neinfekcinėmis ligomis pacientų priežiūrą (I sekcija, 1-4 komponentės), konsultacinę sistemą specialistams (II sekcija, 6 komponentė), pagalbą pacientui ir šeimai įsisavinti ar pagerinti savipriežiūrą (III sekcija, 9 komponentė) ir esamas informacines sistemas ir technologijas (IV sekcija, 11 ir 14 komponentės).
Projekto metu numatoma organizuoti mokymus projekte dalyvaujančių sveikatos priežiūros įstaigų specialistams, taip pat lėtinėmis neinfekcinėmis ligomis (E11 ir I11) sergantiems pacientams, siekiant išbandyti sveikatos priežiūros paslaugų teikimo modelį, sudarantį prielaidas pagerinti sveikatos priežiūros paslaugų kokybę ir prieinamumą dviem ir daugiau lėtinėmis ligomis sergantiems pacientams.

Projekte nėra numatyti projekto apribojimai, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Projekto veiklos ir rezultatai bus prieinami visiems dalyviams, taip pat ir turintiems skirtingų poreikių (judėjimo, klausos ar kitą negalią turintiems asmenims ir pan.) (PFSA 32 p.):
- projekto veiklos prireikus bus organizuojamos patalpose, prieinamose judėjimo, regos ar kitą negalią turintiems asmenims (PFSA 32.1. p.);
- projekto medžiaga prireikus bus pritaikyta regos ar kitą negalią turintiems asmenims (PFSA 32.2. p.);
- vykdant projekto veiklas, prireikus bus užtikrintas vertimas į gestų kalbą (PFSA 32.3. p.);
Projekte nėra numatyta projekto veiksmų, kurie turėtų neigiamą poveikį darnaus vystymosi principo įgyvendinimui (PFSA 33 p.).


Informacija apie prisitaikymo prie klimato kaitos internetinėje žiniasklaidoje Lietuvos pavyzdžiu

Projekto esmė yra Europinei ir Pasaulinei visuomenei pristatyti naujausius, šiuolaikiškus tyrimus atliekamus Lietuvoje ir skirtus geresnei komunikacijai prisitaikymo prie klimato kaitos srityje. Pranešimu siekiama dar labiau aktualizuoti informacijos apie prisitaikymą prie klimato kaitos svarbą ir įvertinti šiuolaikinės žiniasklaidos vaidmenį formuojant visuomenės nuomonę.
Žiniasklaida yra vienas iš pagrindinių informacijos apie klimato kaitą šaltinis. Tačiau interneto žiniasklaidos nuomonė gali būti labai prieštaringa, o diskusijos objektas galėtų būti informacijos patikimumas. Be to, prisitaikymo prie klimato kaitos (PKK) procesai žiniasklaidoje vis dar nėra gerai išreikšti. Pagrindinis šio tyrimo tikslas yra surasti, kokius PKK pranešimus teikia interneto žiniasklaidos šaltiniai ir kaip jie kinta, kokie tekstiniai ir vizualūs pranešimai pateikiami, ir koks yra komentarų turinys šiais klausimais? Analizė pagrįsta 3 pagrindiniais interneto žiniasklaidos šaltiniais Lietuvoje (delfi.lt, 15min.lt ir lrytas.lt). Pagrindinė internetinių straipsnių statistinė analizė: PKK dalis palyginta su visa klimato kaitos informacijos turiniu, įvertintas straipsnių autorystė, informacijos konceptualumas, įskaitant erdvinius ir laiko aspektus ir kt. Rezultatai parodė, kad PKK nėra aiškiai pateikta klimato kaitos informacijos kontekste Lietuvoje. Masinės žiniasklaidos reakcija į PKK procesą yra labiau spontaniškas nei sistemingas požiūris. PKK naujienų srauto kilimas gali būti susijęs su pasauliniu (pvz., Paryžiaus sutartimi) ir nacionaliniu (pvz., sausromis, potvyniais ir karščio bangomis) aktualumo lygiu.
Taip pat dalyvavimas didelėje tarptautinėje konferencijoje leis susipažinti su naujausiais pasaulyje atliekamas tyrimais bei rasti galimų partnerių tolimesniam bendradarbiavimui klimato kaitos komunikacijos ir informavimo srityse.


Mažeikių rajono Renavo dvaro sodybos oficinos rekonstrukcija (restauravimas) bei pritaikymas viešojo turizmo reikmėms

Mažeikių rajono savivaldybės administracija

Pagrindinė projekto problema – nepakankama Renavo dvaro sodybos muziejaus ir Mažeikių rajono savivaldybės teikiamų kultūros paslaugų kokybė ir apimtis, žemas gyventojų susidomėjimas kultūros paveldo objektais, kultūros paveldo objektai nepakankamai išnaudojami kaip ekonominis išteklius.
Šią problemą siekiama spręsti pritaikant Renavo dvaro oficinos pastatą meninei, edukacinei, kultūrinei veiklai. Įgyvendinant projektą bus atliekami viso oficinos pastato restauravimo ir rekonstrukcijos darbai, išsaugant vertingąsias savybes, įsigyjama įranga ir baldai, būtini meninei, kultūrinei ir edukacinei veiklai vykdyti. Sutvarkytame pastate bus rengiamos parodos, ekspozicijos, edukacinės programos, edukacinės dirbtuvės, meno terapijos dirbtuvės, konferencijos, seminarai.
Tikimasi, kad restauravus oficinos pastatą bus padidintas susidomėjimas kultūros paveldu ir sudarytos prielaidos lankytojų srautų didinimui. Įgyvendinus projektą planuojama gauti socialinė - ekonominė nauda vertine išraiška matuojama lankytojų pasiryžimu sumokėti už apsilankymą kultūros paveldo objekte. Įgyvendinus projektą bus patenkinti tikslinių grupių (vietinių suaugusių Mažeikių miesto ir rajono gyventojų ir vaikų, turistų iš Lietuvos ir užsienio poreikiai – šiuolaikiškų parodų ir ekspozicijų buvimas kultūros paveldo objekte, įvairių veiklų vykdymo galimybė kultūros paveldo objekte (įveiklinimas).


Kompiuteriniai metodai ir duomenų ištekliai baltymų kompleksų struktūroms charakterizuoti

Baltymai yra biologinės makromolekulės, sudarančios gyvybės pagrindą. Didžioji dalis baltymų veikia ne kaip atskiri vienetai, bet sąveikaudami tarpusavyje ir sudarydami stabilius arba trumpalaikius kompleksus. Baltymas-baltymas sąveikų sutrikdymas yra dažna žmogaus ligų priežastis, todėl žinios apie šias sąveikos tampa vis svarbesnės aiškinantis ligų mechanizmus ir kuriant naujus terapijos sprendimus. Tai ypač aktualu senėjančios Europos visuomenės kontekste. Norint išsamiai suprasti ir gebėti reguliuoti baltymas-baltymas sąveikas, reikia žinoti atitinkamų baltymų kompleksų trimates struktūras. Deja, šiuo metu tik nedidelės dalies žinomų baltymų kompleksų struktūros yra išspręstos. Be to, yra daug besikartojančių struktūrinių duomenų, ir tai trukdo veiksmingai juos panaudoti. Šio projekto tikslas - sukurti duomenų išteklius ir kompiuterinius metodus, kurie palengvintų baltymų kompleksų struktūrinį charakterizavimą. Projekto įgyvendinimo metu bus sukurta nepasikartojančių baltymų kompleksų struktūrų duomenų bazė ir su ja susietas internetinis serveris su įrankiais baltymų kompleksų struktūrų/struktūrinių savybių paieškai, lyginimui, analizei ir prognozavimui. Be to, bus parengti atviro kodo programinės įrangos paketai, skirti interaktyviam makromolekulių struktūrų vizualizavimui ir analizei, o taip pat baltymų prisijungimo vietų prognozavimui. Projektui pasibaigus bus sukurti duomenų šaltiniai ir programiniai įrankiai, labai aktualūs medicinai svarbių baltymų kompleksų tyrimams individualių amino rūgščių ir atomų lygyje. Tikimasi, kad projekto rezultatai sudomins verslo įmones, kuriančias naujus, baltymų sąveikomis pagrįstus, diagnostikos ir terapijos metodus.


Lietuvos olimpinio sporto centro Trakų sporto bazės techninio elingo pastato, adresu Karaimų g. 73, LT-21104 Trakai, atnaujinimas

Kūno kultūros ir sporto departamento prie Lietuvos Respublikos Vyriausybės Lietuvos olimpinis sporto centras

Iš visų Lietuvoje esančių irklavimo sporto bazių, pasaulinius standartus atitinka tik viena irklavimo bazė Trakuose. Irklavimo bazės, kalbant apie sostinės mastą, iš viso nėra. Trakų sporto bazės techninis elingas (unikalus numeris 7997-2000-4050, adresas Karaimų g. 73, LT-21104 Trakai) – tai 1 aukšto pastatas. Elingo pastate įrengtos kelių funkcinių paskirčių patalpos: Lietuvos olimpinio sporto centro administracijos patalpos bei valčių, katerių, baidarių – kanojų dirbtuvės su 6 įėjimais.
Trakų sporto bazėje periodiškai vyksta pasaulio irkluotojų varžybos. Kiekvienais metais techninio elingo pastatu naudojasi daugiau kaip 200 sportuojančiųjų.
Techninio elingo pastato infrastruktūra nusidėvėjusi. Pastato būklė bloga: pilnas kapitalinis remontas niekada nebuvo atliekamas (tik šiek tiek tvarkomos blogiausios pastato vietos), nors pastatui jau daugiau kaip 45 metai (statytas 1972 m.). Sportuojantiesiems, administracijos ir kitiems darbuotojams daugiausia sunkumų kyla dėl blogos pastato energetinės dalies – išorinių atitvarų bei inžinerinių sistemų.
Techninio elingo pastate vidutinė šildymo sezono patalpų vidaus temperatūra siekia apytiksliai 15 0C.
Techninio elingo pastatas šildomas elektra, tačiau dėl pažeistų pastato konstrukcijų, dalis pastato nenaudojama (dalis dirbtuvių zonos).
Atlikus techninio elingo pastato šilumos nuostolių per išorės atitvaras analizę akivaizdu, kad daugiausia energijos prarandama per stogą  (69 proc.), mažiau per sienas (17 proc.), per grindis ant grunto (8 proc.), per langus (3 proc.) ir per duris (3 proc.).
Šiandien techninio elingo pastatas atitinka tik G energinio naudingumo klasę (pagal NRG3 programą).
Vienintelė problemos sprendimo galimybė - investicijos į energinio efektyvumo didinimo priemones.
Įgyvendinus projektą, t. y. įdiegus planuojamas energinio efektyvumo priemones, bus sutaupyta apie 69,4 proc. kasmetinių energetinių Trakų sporto bazės techninio elingo suvartojimų. Pastatas atitiks C energinio naudingumo klasę.

Įgyvendinant projekto veiklas, prisidedama prie Nacionalinės darnaus vystymosi strategijos, patvirtintos Lietuvos Respublikos Vyriausybės 2003 m. rugsėjo 11 d. nutarimu Nr. 1160 „Dėl Nacionalinės darnaus vystymosi strategijos patvirtinimo ir įgyvendinimo“, energetikos sektoriui keliamų tikslų įgyvendinimo (padidinti energijos vartojimo efektyvumą):
185. Ilgalaikiai tikslai – formuoti darnų energetikos sektorių, sugebantį konkuruoti atviroje tarptautinėje energetikos rinkoje, patikimai ir saugiai aprūpinantį energija visas Lietuvos ūkio šakas, didinti energijos gamybos ir paskirstymo efektyvumą, plėsti vietinių atsinaujinančiųjų ir atliekinių energijos išteklių ir ekologiškai švaresnio organinio kuro naudojimą, neviršyti tarptautiniuose įsipareigojimuose numatytų teršiančių ir šiltnamio efektą sukeliančių medžiagų emisijos į orą limitų.
186. Pagrindiniai ilgalaikiai uždaviniai yra šie:
186.1. didinti elektros energijos, šilumos gamybos ir paskirstymo efektyvumą, mažinti energijos nuostolius skirstomuosiuose tinkluose, teršalų ir šiltnamio efektą sukeliančių dujų emisiją pagamintos energijos vienetui.
151.     Trumpalaikiai tikslai – užtikrinti patikimą ir saugų, neviršijantį numatytųjų taršos limitų, energijos tiekimą visoms Lietuvos ūkio šakoms, didinti energijos taupymą ir naudojimo efektyvumą, tinkamai naudojant ES struktūrinių paramos fondų, valstybės ir privačias lėšas.
152.     Pagrindiniai trumpalaikiai uždaviniai yra šie:
152.2.     padidinti pirminės energijos transformavimo veiksmingumą elektros energetikos ir ypač centralizuoto šilumos tiekimo sektoriuose, mažinti šilumos perdavimo nuostolius;
152.3.     didinti energijos taupymą ir vartojimo efektyvumą.


Komunalinių atliekų infrastruktūros plėtra Kauno rajono savivaldybėje

Kauno rajono savivaldybės administracija

Kauno rajono savivaldybėje šiuo metu atskirai surenkamos mišrios komunalinės atliekos, didelių gabaritų atliekos, elektros ir elektroninės įrangos atliekos, statybos ir griovimo atliekos, buityje susidarančios pavojingos atliekos, antrinės žaliavos – popierius ir kartonas, stiklas, plastikas, metalas, įskaitant ir pakuočių atliekas, bei tekstilės atliekos.
Mišrios komunalinės ir antrinių žaliavų atliekos surenkamos antžeminėse atliekų surinkimo aikštelėse. Didžioji dauguma šių aikštelių įrengtos tarp gyvenamųjų namų, prie didžiųjų prekybos centrų, kitose žmonių susibūrimo vietose. Taip išdėstyta atliekų surinkimo infrastruktūra yra nepatogi ir sunkiai prieinama tiek gyventojams, tiek atliekų tvarkytojams. Konteineriai nuolat kenčia nuo neigiamo aplinkos poveikio, dėl nelygios dangos yra laisvai išjudinami, gadinama jų danga. Nusidėvėję konteineriai dažnai paliekami atviri ar dėl pažeidimų tampa nesandarūs ir gyvūnai, bei vėjas išnešioja juose sukauptas atliekas į aplinką.
Esama atliekų tvarkymo infrastruktūra yra nusidėvėjusi ir pilnai neatitinkanti gyventojų poreikių. Savivaldybė turimais finansiniais resursais iki šiol buvo pajėgi įsigyti tik dalį naujų konteinerių. Tuo tarpu, visos infrastruktūros modernizavimas reikalautų daug didesnių investicijų. Dėl lėšų trūkumo nėra sukurta reikiama atliekų tvarkymo infrastruktūra ir pasiekiami reikšmingi pokyčiai rūšiuojamojo atliekų surinkimo srityje. Kai kurias šiuo metu eksploatuojamas aikšteles, siekiant optimalių rezultatų, reikėtų likviduoti ir įrengti naujas, kitas – atnaujinti. Šių aikštelių išdėstymo patogumas gyventojų atžvilgiu turės tiesioginės įtakos antrinių žaliavų rūšiavimui, bei šių atliekų kiekio mažinimui sąvartynuose, nuo ko tiesiogiai priklauso komunalinių atliekų tvarkymo paslaugų kainos.
Tikimasi, kad įgyvendinus projektą sutvarkius bei atnaujinus esamas konteinerių aikšteles bus pagerintas bendras gyventojų gyvenamosios bei darbinės aplinkos patrauklumas, pagerintas atliekų rūšiavimo aikštelių pasiek

Projektas atitinka PFSA 27 punktą t. y. projekto investicijomis mažinamas neigiamas poveikis aplinkai ir tausojami gamtiniai ištekliai.


Sveikatos priežiūros paslaugų prieinamumo gerinimas neįgaliesiems VšĮ Kaišiadorių ligoninėje

Šiuo metu į VšĮ Kaišiadorių ligoninę besikreipiantys judėjimo ar kitą negalią turintys pacientai susiduria su ligoninėje teikiamų sveikatos priežiūros paslaugų prieinamumo problema. Dėl 2 senų, nuolat gendančių ligoninėje eksploatuojamų liftų, kuriais pacientai gali naudotis tik su ligoninės personalo pagalba (pacientams į norimą aukštą padeda pakilti Priėmimo-skubios pagalbos skyriuje dirbančios sanitarės) ligoninėje yra apribotas savarankiškas fizinę ir kitokią negalią turinčių žmonių judėjimas įstaigoje, neužtikrinamas teikiamų sveikatos priežiūros paslaugų prieinamumas. Projekto tikslas - pagerinti fizinį VšĮ Kaišiadorių ligoninėje teikiamų sveikatos priežiūros paslaugų prieinamumą neįgaliesiems. Projekto metu planuojama atnaujinti 2 ligoninėje eksploatuojamus liftus taikant universalaus dizaino principą, siekiant vienodų visų lankytojų galimybių naudotis VšĮ Kaišiadorių ligoninės teikiamomis sveikatos priežiūros paslaugomis. Įgyvendinamu projektu siekiama pagerinti teikiamų sveikatos priežiūros paslaugų prieinamumą judėjimo ir kitą negalią turintiems pacientams, tokiu būdu prisidedant prie sveikatos netolygumų mažinimo Lietuvoje.

Numatomos įgyvendinti priemonės nurodytos projekto veiklų aprašyme paraiškos 6 dalyje.


Uždaroji akcinė bendrovė Viešųjų investicijų plėtros agentūra

Kultūros paveldo fondo tikslas – skatinti investicijas į kultūros paveldo objektus, siekiant pritaikyti juos visuomenės poreikiams, išsaugoti bei atskleisti vertingąsias paveldo objektų savybes, pritaikyti juos įvairioms reikmėms, padidinti Lietuvos gyventojų susidomėjimą kultūros paveldu, taip pat pagerinti Lietuvos kaip patrauklios turizmui šalies įvaizdį Lietuvos ir užsienio šalių rinkose. Fondo lėšomis bus teikiamos paskolos, skirtos kultūros paveldo objektų aktualizavimui. Įgyvendinant kultūros paveldo aktualizavimo finansinę priemonę bus investuojama į kultūros paveldo objektus, siekiant išsaugoti bei atskleisti vertingąsias paveldo objektų savybes, pritaikyti juos įvairioms reikmėms, padidinti Lietuvos gyventojų susidomėjimą kultūros paveldu, taip pat pagerinti Lietuvos kaip patrauklios turizmui šalies įvaizdį Lietuvos ir užsienio šalių rinkose.


Šiuo projektu numatoma užtikrinti aukštojo mokslo prieinamumo ir studijų kokybės gerinimą studentams su specialiaisiais poreikiais. Šiam tikslui pasiekti projekto vykdytojas gerins studentų, turinčių specialiųjų poreikių, studijų sąlygas: kiekvieną mėnesį teiks tikslinę išmoką, kurios dydis nustatytas Finansinės pagalbos priemonių teikimo neįgaliesiems, studijuojantiems aukštosiose mokyklose, tvarkos apraše, patvirtintame Lietuvos Respublikos Vyriausybės 2006 m. rugpjūčio 29 d. nutarimu Nr. 831 „Dėl Finansinės pagalbos priemonių teikimo neįgaliesiems, studijuojantiems aukštosiose mokyklose, tvarkos aprašo patvirtinimo“, ir kontroliuos šį procesą, informuos bei konsultuos išmokos gavimo ir panaudojimo klausimais, vertins, kaip aukštųjų mokyklų informacinė ir fizinė aplinka yra pritaikyta prie studentų specialiųjų poreikių, ir ieškos būdų jai gerinti, skleis informaciją apie studijų prieinamumui didinti skirtas priemones bei sukurs sąlygas ją gauti greičiau ir patogiau.  Siekiant studijų kokybės gerinimo, numatoma organizuoti aukštųjų mokyklų darbuotojų mokymus, susitikimus, diskusijas studijų prieinamumo didinimo klausimais, analizuoti, kokios aukštųjų mokyklų darbuotojų dalykinės kompetencijos turėtų būti ugdomos. Projekte numatytomis veiklomis bus siekiama visuotinai prieinamos studijų aplinkos sukūrimo, kuri paskatins asmenis, turinčius specialiųjų poreikių, siekti aukštojo mokslo.

Projekto veiklos tiesiogiai prisidės prie darnaus socialinio vystymosi principo įgyvendinimo.  Finansinės paramos teikimas (tikslinės išmokos), informacinės ir fizinės aplinkos pritaikymas studentams, turintiems specialiųjų poreikių, aukštųjų mokyklų darbuotojų mokymai – investicija į žmogiškąjį kapitalą. Projekto veikos prisidės prie aukštojo mokslo kokybės gerinimo, sudarys didesnį aukštojo mokslo prieinamumą asmenims su specialiais poreikiais. Įgytas aukštasis išsilavinimas tiesiogiai prisidės prie socialinės rizikos, specialiųjų poreikių ir/arba socialinę atskirtį patiriančių asmenų socialinės atskirties mažinimo bei didesnių integracijos į darbo rinką galimybių atsiradimo. Didesnės įsidarbinimo galimybės tiesiogiai susijusios su gyvenimo kokybės gerėjimu, integracija į visuomenę, ekonominių rodiklių augimu.

Projekte nenumatyti apribojimai, kurie turėtų neigiamą poveikį lyčių lygybės ir nediskriminavimo principų įgyvendinimui. Projekto veiklose dalyvaujantys asmenys bei asmenys, kurie naudosis projekto rezultatais, nebus išskirti jų lyties, rasės, etninės kilmės, religijos, tikėjimo, amžiaus, negalios, socialinės orientacijos atžvilgiu.


Paramos priemonių, gerinančių ambulatorinių sveikatos priežiūros paslaugų prieinamumą Šiaulių rajone įgyvendinimas

Viešoji įstaiga Šiaulių rajono pirminės sveikatos priežiūros centras

Nacionalinio visuomenės sveikatos centro prie Sveikatos apsaugos ministerijos Šiaulių departamento duomenimis, sergamumas šia infekcine liga Šiaulių rajone nuo 2007 m. viršija Lietuvos Respublikos vidurkį. Bendras sergamumo rodiklis 4,2 atvejai 10 tūkst. gyventojų, o šalies —3,3 atvejai 10 tūkst. gyventojų. Tuberkuliozės problema Šiaulių rajono gyventojams yra labai aktuali.  Sergantys asmenys dažnai vengia vartoti gydymui būtinus vaistus, todėl ilgėja ligos gydymo laikotarpis ir atsiranda galimybė ligai dar labiau plisti.
Siekiant spręsti šias problemas, tuberkulioze sergantys  asmenys bus skatintinami suvartoti jiems skirtus vaistus, medikui atvykstant į paciento namus, organizuojant socialinę paramą maistu, bus pasiekta, kad pacientai turėtų galimybę maitintis sočiai ir sveikai, taip bus  sėkmingai užbaigtas ligonių ambulatorinis gydymas.

Projektas atitinka horizontaliuosius (dranus vystymosi bei lyčių lygybės ir nediskriminavimo) principus.

Siekiant užtikrinti lygių galimybių principo laikymąsi, visiems amenims, nepriklausomai nuo jų lyties, rasės ar etninės priklausomybės, religijos ar įsitikinimų, negalios, amžiaus ar seksualinės orientacijos, bus suteikiamos vienodos galimybės įtraukti į projekto veiklas, jų vykdymą, sprendimų priėmimą ir naudotis projekto rezultatais.


Nuotolinė robotinių sistemų programavimo ir apmokymo sistema

Projektas skirtas naujo tipo off-line robotų programavimo sistemai sukurti. Nauja sistema bus sudaryta iš aparatūrinės dalies su specialiu originaliu ir naujai sukurtu įrankiu, jo duomenų perdavimo sistema, jo duomenų dekodavimo ir trajektorijos sudarymo programinė įranga bei mašininio mokymo programinė įranga. Nuotolinio darbo atveju roboto trajektorija bus sudaroma naudojant papildomos realybės sistema, kuri leis dirbti su sukurtais, bet dar nepagamintai arba nepasiekiamais gaminiais. Robotų programavimas skirtas gamybinėms ir kitoms aplikacijoms, daugiausiai žmogaus darbą imituojančioms ar pakeičiančioms operacijoms, kurios iki šiol sunkiai arba labai brangiai realizuojamos klasikiniais programavimo metodais. Numatomi tikėtini paslaugos pirkėjai - pramonės įmonės, atliekančios robotinius suvirinimo, paviršių valymo šratavimu (shot peaning), smėliavimo (sanding), dažymo bei sandarinimo darbus.
Projekto metu numatoma sukurti aparatūra ir programinė įranga bei bendra sistemos struktūra yra patentuojami. Nepaisant to, sistemos veiklos rezultatas bus prieinamas viešai. Projekto rezultatas - numatoma teikti paslauga, kuri skirta pramoninių robotų trajektorijai kurti ar jai gerinti.


I. S. Kavaliauskienės įmonės teikiamų pirminės ambulatorinės asmens sveikatos priežiūros paslaugų kokybės ir prieinamumo gerinimas

Senėjant visuomenei auga sergančiųjų lėtinėmis neinfekcinėmis ligomis vyresnių gyventojų skaičius bei jų apsilankymų skaičius Irenos Stanislavos Kavaliauskienės įmonėje, teikiančioje pirminės ambulatorinės asmens sveikatos priežiūros paslaugas, taip pat neįgaliųjų asmenų, kuriems reikalinga medicinos priežiūra namuose,  skaičius išlieka didelis. Dėl  nudėvėtos ir/ar nepakankamos esamos infrastruktūros šiuo metu neužtikrinama teikiamų sveikatos priežiūros paslaugų kokybė ir prieinamumas. Projekto tikslas yra pagerinti įmonės teikiamų pirminės ambulatorinės asmens sveikatos priežiūros paslaugų kokybę ir prieinamumą tikslinėms gyventojų grupėms: vyresnio amžiaus asmenims (55 m. ir vyresniems), vaikams, neįgaliesiems. Projekto metu numatomos investicijos į  patalpų atnaujinimą, medicinos ir kitos įrangos bei tikslinės transporto priemonės įsigijimą, kas sudarys sąlygas pagerinti teikiamų paslaugų efektyvumą bei sumažinti tarp skirtingų gyventojų grupių egzistuojančius sveikatos netolygumus.

Projekte nėra numatyta jokių apribojimų, kurie galėtų turėti neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Atliekant patalpų paprastojo remonto darbus bus pakeista nelygi ir nesaugi medinė grindų danga į akmens masės plytelių dangą, papildomai ją apšiltinant, kas sudarys saugesnes ir patogesnes sąlygas pacientams, o taip pat kokybiškas darbo sąlygas paslaugas teikiantiems specialistams. Tokiu būdu bus įgyvendinti STR 2.03.01:2001 ,,Statiniai ir teritorijos. Reikalavimai žmonių su negalia reikmėms“ 133 p. numatyti reikalavimai.


Birštono, Kaišiadorių rajono ir Prienų rajono savivaldybes jungiančių trasų ir turizmo maršrutų informacinės infrastruktūros plėtra

Kaišiadorių rajono savivaldybės administracija

Projekto metu bus įrengta ženklinimo infrastruktūra, skirta informuoti ir žymėti lankytinas vietas, esančias Birštono, Kaišiadorių rajono ir Prienų rajono savivaldybes jungiančiame turizmo maršrute. Bus pagaminti ir įrengti 156 infrastruktūros objektai, nurodantys lankytinų objektų kryptį, 35 objektai, informuojantys apie lankytiną objektą ir 23 objektai, informuojantys apie savivaldybes jungiantį maršrutą, vietovę, pagrindinius toje vietovėje esančius lankytinus objektus. Šių priemonių įgyvendinimas pagerins informavimą apie lankytinus objektus savivaldybėse, padės turistams lengviau rasti norimus objektus, padidins domėjimąsi kultūros, gamtos paveldo objektais, prisidės prie darnios turizmo informacinės ir ženklinimo sistemos sukūrimo, paskatins atvykstamąjį turizmą, turės įtakos vietos smulkaus ir vidutinio verslo vystymuisi. Projekto tikslinė grupė–Lietuvos ir užsienio turistai, projektą įgyvendinančios savivaldybės, joms pavaldžios institucijos (turizmo srityje).


Ūmių infekcinių kvėpavimo takų ligų laboratorinės diagnostikos efektyvumo gerinimas ir galimybių plėtra ligų protrūkių valdymui užtikrinti

Ūmios kvėpavimo takų infekcijos (toliau– ŪVKTI)  labai plati infekcinių ligų sųkėlėjų grupė, todėl svarbu identifikuoti sukėlėją ir skirti tinkamą gydymą bei laboratorinės priežiūros duomenis panaudoti epidemiologinei stebėsenai. Pareiškėjas -Nacionalinė visuomenės sveikatos priežiūros laboratorija (toliau-Laboratorija) įgyvendindama projektą siekia taikant kompleksines priemones, gerinti COVID-19 ir kitų ŪVKTI  laboratorinių diagnostinių tyrimų atlikimo  efektyvumą ir operatyvumą. Laboratorija turi gebėti ne tik atlikti tyrimus kiek įmanoma greičiau, bet ir ištirti neįprastai didelį mėginių kiekį. Ūmių infekcinių  kvėpavimo takų ligų laboratorinės diagnostikos efektyvumo gerinimo priemonė yra viena iš nacionalinių priemonių, siekiant užtikrinti sisteminius šalies sveikatos priežiūros pokyčius lemiančius tolygią ir visiems prieinamą sveikatos priežiūrą šioje srityje, todėl Laboratorija  įgyvendina Projektą, kuriame numato užtikrinti sąlygas COVID – 19 ir kitų ŪVKTI laboratorinės diagnostikos efektyvumui didinti ekstremalių situacijų bei sezoninių protrūkių  metu ir gerinti paslaugų kokybę. Projekto metu bus atliktas laboratorinių patalpų remontas, įsigyta moderni laboratorinė  diagnostikos  bei kompiuterinė įanga, laboratoriniai baldai, tai pat įdiegta  Informacinė sistema. Įgyvendinus šias priemones bus užtikrintas darbuotojų saugumas,Laboratorija galės efektyviai vykdyti referentinės laboratorijos  ŪVKTI   bei Pasaulio sveikatos organizacijos  Nacionalinio gripo centro (įskaitant ŪVKTI) funkcijas,  galės nustatyti ir stebėti visuomenės imunitetą dėl COVID-19 ligos.


Vilniaus universiteto Gyvybės mokslų centre bus įkurta Europos molekulinės biologijos laboratorijos (EMBL), kurios nare nuo 2019 metų yra Lietuva, partnerio institucija, kurioje bus vykdydomi fundamentiniai ir taikomieji moksliniai tyrimai genomo redagavimo CRISPR technologijos plėtojimo tematikomis, įtvirtinant Lietuvos mokslininkų atradimus šioje srityje.
Projekto apimtyje bus sukurtas mokslinis darinys, kurį sudarys aukšto tarptautinio lygio mokslininkų grupės, kurios vykdys mokslinius tyrimus tematinėse kryptyse, susijusiose su CRIPSR-CAS9 technologijų taikymu įvairiose biomedicinos, biotechnologijų ir gamtos mokslų srities tyrimuose, taip pat  skaičiuojamosios biologijos kryptyje, kuri turėtų vystyti ir suteikti galimybę naudotis virtualia genominių tyrimų infrastruktūra. Taip pat bus įsigyta moksliniams tyrimams vykdyti reikalinga moderni ir specializuota  laboratorinė įranga, kuri reikšmingai sustiprins VU GMC mokslinės infrastruktūros potencialą.
Projektas prisidėti prie šalies mokslinių kompetencijų tarptautiniu mastu didinimo ir inovacinio potencialo skatinimo sveikatos technologijų ir biotechnologijų kryptyje.
Projekto įgyvendinimo metu bus pritraukti aukštos kvalifikacijos tarptautiniai specialistai, kurie inicijuos ir plėtos naujas genomo redagavimo tyrimų kryptis bei technologijas, sudarytos palankios sąlygos tarptautiniam bendradarbiavimui, įdiegti šiuolaikine tarptautine gerąja praktika paremti mokslo institucijos veiklos organizavimo ir valdymo modeliai bei užtikrinta tarptautinė kuriamų žinių sklaida.


Projekto tikslas - sukurti ir plėtoti kokybišką integralią pagalbos namuose sistemą neįgaliems ir senyvo amžiaus asmenims, teikti konsultacinę pagalbą šeimos nariams. Projektą  "Integralios pagalbos plėtra Šilalės rajone" įgyvendins Šilalės rajono socialinių paslaugų namai. Bus suburtos trys mobilios specialistų komandos, aprūpintos darbui reikalingomis priemonėmis, įranga, automobiliais, sanitarinėmis ir higienos priemonėmis. Integralios pagalbos paslaugos bus teikiamos Šilalės rajono neįgaliems ir senyvo amžiaus asmenims. Projekto įgyvendinimo laikotarpiu integrali pagalba bus suteikta 35 asmenims. Siekiant užtikrinti, kad integralios pagalbos gavėjų artimieji (šeimos nariai) geriau suvoktų bei užtikrintų neįgalių ir senyvo amžiaus asmenų poreikius, slaugytojai teiks konsultacijas 20 šeimos narių. Siekiant skatinti neformalią pagalbą, teikiamą savanorių, kaimynų, bendruomenės narių, bus organizuojamas renginys 10 asmenų. Projektui viešinti numatomi straipsniai, lankstinukai, plakatai.

Projekto veiklos prisidės prie šeimos narių, prižiūrinčių savo neįgalius ir senyvo amžiaus artimuosius namuose, socialinės atskirties mažinimo. Projekte numatytas šeimos narių konsultavimas bei integralios pagalbos teikimas yra skirtas padėti šeimose prižiūrintiems asmenims (neįgaliems ar senyvo amžiaus asmenims), kad juos prižiūrintiems artimiesiems būtų sudarytos geresnės sąlygos aktyviai dalyvauti darbo rinkoje, padidinti savo pajamas, išlikti aktyviais socialinio gyvenimo dalyviais. Integralios pagalbos gavėjams bus sudaytos sąlygos kiek įmanoma ilgiau likti gyventi savo namuose neprarandant ryšio su artima aplinka ir gauti kvalifikuotą pagalbą (globą ir slaugą) namuose, išvengiant stacionarios institucinės globos. Siekiant teikiamų paslaugų neįgaliesiems namuose efektyvumo didinimo bus laikomasi lyčių lygybės, pagarbos, nediskriminavimo principų, asmeninių vertybių ugdymo. Minėti horizontalūs principai bus aptarti ir šeimos narių konsultavimo bei neformalaus renginio bendruomenės nariams, savanoriams metu.


Mokslinė stažuotė Berlyno technikos universitete

Vilniaus Gedimino technikos universitetas

Planuojama išvyka į Berlyno technikos universitetą. Išvykos tikslas siejamas su apmokymais, kuriuos ves Berlyno technikos universiteto mokslininkai. Tema – skaitinis modeliavimas. Siekiama toliau plėtoti bendrus darbus, yra išspausdintos 8 bendros mokslinės publikacijos užsienio žurnaluose, viena šiuo metu – recenzuojama.


Lietuvių šneka valdomų paslaugų plėtra – LIEPA 2

Pasaulio kalbos, aktyviai sąveikaudamos, ir toliau veržliai plinta elektroninėje terpėje. Aktyvus kalbos vartojimas elektroninėje terpėje jau netolimoje ateityje taps vienu pagrindinių faktorių, kalbos vartojimo pozicijų išsaugojimui. Nesiimant aktyvių veiksmų dėl lietuvių kalbos plėtros elektroninėje terpėje, kyla grėsmė, kad lietuvių šnekamosios kalbos praktinis vartojimas vis labiau menks. Lietuvių kalbos pozicijų susilpnėjimas elektroninėje erdvėje padidins kai kurių visuomenės grupių  skaitmeninę atskirtį. Atsižvelgiant į esamą problematiką, projektu LIEPA2 siekiama pagrindinio tikslo – padidinti lietuvių kalba veikiančių skaitmeninių produktų ir paslaugų prieinamumą. Projekte LIEPA 2 bus plečiama ir tobulinama LIEPA projekto metu sukurta bazinių infrastruktūrinių sprendimų platforma, kas dar labiau pagrindžia šio projekto kaip visumos aktualumą ir lėšų panaudojimo efektyvumą. Bazinių infrastruktūrinių sprendimų platformos tobulinimas ir plėtra leis sukurti 6 visiškai naujo tipo elektronines paslaugas. Projekto aprėptis yra labai plati: nuo plačių galimybių atvėrimo verslui ir viešajam sektoriui kurti absoliučiai naujo pobūdžio el. paslaugas, pritaikytas lietuvių kalbai, iki tikslingų ir aktualiausių el. paslaugų sukūrimo, nukreiptų į plačias tikslines grupes ir, svarbiausia, pažeidžiamiausias socialines grupes – neįgaliuosius, kuriems valdymo balsu paslaugos yra ypač aktualios.

Projektas, tęsdamas ankstesniojo susijusio projekto LIEPA kryptį, ypatingą dėmesį skirs neįgaliųjų reikmėms, nes ir šnekos sintezatorius, ir atpažintuvas iš esmės išplės neregių ir silpnaregių galimybes naudotis ne tik kompiuteriais, bet ir mobiliąja įranga.
Projektas prisidės prie Nacionalinėje darnaus vystymosi strategijoje numatyto mokslo ir žinių bei technologinės pažangos principo įgyvendinimo, kadangi projekto vystymas bus pagrįstas naujausiomis aplinkai kuo mažesnį neigiamą poveikį darančiomis technologijomis.
Projektas turės teigiamą poveikį darniam vystymuisi socialiniu-ekonominiu aspektu, nes prisidės prie gyventojų užimtumo didinimo, vykdant projekto veiklas, netiesiogiai mažins socialinę atskirtį. Projekto metu sukurtos el. paslaugos suteiks galimybę sukurti naujus produktus / paslaugas, kurie didins atskirų ūkio subjektų apyvartą ir eksportą. Sukurtos elektroninės paslaugos prisidės prie platesnio lietuvių kalbos vartojimo informacinėje erdvėje ir prie lietuvių kalbos išsaugojimo galimybių padidinimo.
Projekte nėra numatyta veiksmų, kurie darytų neigiamą poveikį aplinkosaugai, regionų plėtrai ar kitoms Nacionalinėje darnaus vystymosi strategijoje nustatytoms prioritetinėms sritims.

Įgyvendinant projektą, nenumatoma taikyti apribojimų, kurie galėtų neigiamai paveikti lyčių lygybės ir nediskriminavimo principo taikymą. Projekto įgyvendinimo metu bus sudarytos vienodos galimybės dalyvauti atrankoje tiek vyrams, tiek moterims. Projekto rezultatais taip pat galės naudotis visi asmenys, nepriklausomai nuo jų lyties ar kitokių asmeninių savybių.
Į projekto veiklas vykdančių asmenų grupę asmenys yra įtraukti, atsižvelgiant į jų kvalifikaciją ir gebėjimus atlikti projekto veiklas, tačiau neatsižvelgiant į lytį.


Padidėjusi vienkartinių veido kaukių gamyba ir naudojimas visame pasaulyje sukėlė didžiulį iššūkį aplinkai, nes dėl COVID-19 pandemijos padidėjo plastiko ir plastikinių dalelių atliekų kiekis aplinkoje. Vienkartinės veido kaukės yra pagamintos iš neaustinio audinio, kuris gerai filtruoja bakterijas ir praleidžia orą. Jų gamybai dažniausiai naudojama medžiaga yra polipropilenas, kurio tankis yra 20 arba 25 gramai kvadratiniame metre (g/m2). Kaukės taip pat gali būti pagamintos iš polistirolo, polikarbonato, polietileno arba poliesterio. Lietuvoje šiuo metu yra apie 2 milijonai suaugusiųjų. Jei visi naudotų vienkartines kaukes ir jas pakeistų kiekvieną dieną, kasdien būtų išmesta 2 milijonai kaukių. Kadangi viena kaukė sveria apie 2,7274 g., Suaugusieji Lietuvoje per dieną susidarytų 5,4548 t plastiko atliekų.  Projekto veiklų metu  siekiama įvertinti pandemijos poveikį aplinkai, pateikti pasiūlymus poveikio aplinkai ir klimato kaitai mažinimo būdus. Ssusidaro labai daug pavojingo plastiko atliekų.  Lietuvoje tokių atliekų surinkimo sistemos nėra. Nėra duomenų, kiek tokio tipo plastiko yra Lietuvoje, kokios perspektyvos. Taip pat nežinomi veido kaukių nešiojimo įpročiai, pokyčių intensyvumas ir būdai, kaip jų atsikratyti.


Elektros skirstomųjų tinklų modernizavimas ir plėtra diegiant išmaniuosius sprendimus (III etapas)

Projekto tikslas – padidinti elektros skirstomojo tinklo saugumą ir patikimumą bei užtikrinti nepertraukiamą elektros energijos tiekimą vartotojams. Šiam tikslui numatytas uždavinys – panaudojant išmaniąsias technologijas modernizuoti transformatorių pastotes ir skirstomuosius punktus. Numatomos projekto veiklos:
- Transformatorių pastočių modernizavimas (Plastmasės TP 110/6 kV, Rūdiškių TP 110/35/10 kV, Šalčininkų TP 110/35/10 kV, Širvintų TP 110/35/10 kV, Kauno TP 330/110/10 kV, Jonavos TP 330/110/10 kV, Kaišiadorių TP 110/10 kV, Ketaus TP 110/10 kV, Rumšiškių TP 110/10 kV, Šilalės TP 110/35/10 kV, Šiaulių TP 330/110/10 kV, Ūtos TP 35/10 kV, Kapsų TP 110/35/10 kV).
-Skirstomųjų punktų modernizavimas (SP-4 Vilniuje, SP-5 Vilniuje, SP-72 Vilniuje, SP-75 Vilniuje, SP-77 Vilniuje, SP-78 Vilniuje, SP-312 Valčiūnuose, SP-1 Jonavoje, SP-2 Jurbarke, SP-64 Kaune, SP-737 Kaune, SP-910 Kaune, SP-955 Kaune, SP-2 Palangoje, SP-4 Palangoje, SP-6 Klaipėdoje, SP-8 Klaipėdoje, SP-1 Šiauliuose,  SP-1 Kelmėje, SP-3 Šiauliuose, SP-3 Mažeikiuose, SP-4 Šiauliuose, SP-10 Šiauliuose, SP-10 Mažeikiuose, SP-100 Kėdainiuose, SP-181 Panevėžyje, SP-4 Druskininkuose).

Projekto poreikį nulėmė šie pagrindiniai veiksniai – 110/35/10 kV ir 35/10 kV transformatorių senėjimas, 10 kV skirstomųjų punktų senėjimas, mažai automatizuotas vidutinės įtampos tinklo valdymas - siekis didinti elektros skirstomojo tinklo patikimumą, energetinį efektyvumą, kartu mažinant CO2 išlakų kiekį. Numatomų rekonstruoti TP ir SP būklė skirtinga, tačiau ji nei viename objekte nėra tinkama ir netenkina „šiuolaikinės“ pastotės ar skirstomojo punkto reikalavimų. Dalyje objektų  naudojama sena analoginė relinė apsauga, kai šiuo metu naujai rekonstruojamuose objektuose diegiamos mikroprocesorinės relės/valdikliai, t.y. programuojami pramoniniai kompiuteriai bei statomi transformatoriai su mažesniais technologiniais nuostoliais, diegiama išmanioji apskaita skirta nuotoliniu būdu nuskaityti skirstomą ir pastotės savo reikmėms

Projektas prisideda prie darnaus vystymosi principo įgyvendinimo ekonomikos ir aplinkosaugos srityse, t. y. įgyvendinant projekto veiklas prisidedama prie Nacionalinės darnaus vystymosi strategijoje aprašytų ilgalaikių ir trumpalaikių energetikos tikslų, jų uždavinių, ir Lietuvos Respublikos teisės aktuose nurodytų aplinkosaugos reikalavimų, vadovaujamasi statybos techniniais reglamentais ir kitais teisės aktais, nustatančiais kaip pritaikyti kuriamą infrastruktūrą žmonių gerovei.
Projektas prisideda prie saugaus ir patikimo elektros energijos skirstymo vartotojams užtikrinimo, panaudojant naujausias išmanias technologijas, tobulinant sistemos įrenginių funkcijas ir veikimo principus. Taikomos priemonės nedaro neigiamos įtakos aplinkos kokybei ir racionaliam gamtos išteklių naudojimui, prisideda prie klimato kaitos mažinimo. Įgyvendinus Projekte numatytas veiklas, bus sumažinta neigiama įtaka elektros perdavimo tinklui dėl galimų avarijų ir gedimų elektros skirstomajame tinkle.

Jurbarko raj.,Kauno raj.,Kėdainių raj.,Klaipėdos miesto,Panevėžio miesto,Trakų raj.,Širvintų raj.,Molėtų raj.,Marijampolės,Vilniaus raj.,Šalčininkų raj.,Kaišiadorių raj.,Kauno miesto,Vilniaus miesto,Tauragės raj.,Mažeikių raj.,Kelmės raj.,Palangos miesto,Šiaulių miesto,Druskininkų


Viešųjų erdvių atnaujinimas, pritaikant renginiams, poilsiui, laisvalaikiui, fizinio aktyvumo didinimui ir viešosios paskirties pastato patalpų pritai

Ignalinos rajono savivaldybės administracija

Įgyvendinant projektą, planuojama remontuoti Didižiasalio kaime stovėjimo aikštelės, bei privažiavimai prie jų, esančių šalia šių pastatų: Salos g. 12, Dumblio g. 12, Dumblio g. 10, Dumblio g. 7, Pupienos g. 3, Pupienos g. 6.Taip pat bus atliekami tokie darbai:• Remontuojamas skveras Agarinio ir Salos gatvių kampe;• Agarinio g. tvarkomas pėsčiųjų takas, keičiamas apšvietimas;• Karalyčios ir Birvėtos g. tvarkomi šaligatviai, įrengiamas apšvietimas;• Tvarkoma prekyvietė;• Tvarkoma teritorija prie mokyklos;• Sutvarkomas privažiavimas prie vaikų globos namų;• Tvarkoma teritorija šalia ambulatorijos pastato;• Tvarkoma vaikų žaidimų aikštelė;• Po tvarkomomis teritorijomis remontuojamos šilumos tiekimo trasos;• Pastate, esančiame Salos g. 23, Didžiasalyje, planuojamos tvarkyti patalpos, kurios bus pritaikytos Didžiasalio bendruomenės renginiams.


Šalčininkų rajono savivaldybės administracija

Projektu „Jašiūnų lopšelio-darželio „Žilvitis“ ugdymo aplinkos modernizavimas“  siekiama pagerinti Jašiūnų lopšelio-darželio „Žilvitis“ ugdymo paslaugų kokybę, užtikrinti higienos normas atitinkančias ikimokyklinio ir priešmokyklinio ugdymo sąlygas bei geresnį prieinamumą miestelio gyventojams.
     Įgyvendinus projektą bus modernizuojama vaikų ugdymo erdvė: dviejų grupių patalpos bus pertvarkytos į keturias grupes, padarytas patalpų perplanavimas, bus įrengti du papildomi san. mazgai, bus įrengta rūbinė, atliktas vidaus patalpų remontas. Įgyvendinus projektą „Jašiūnų lopšelio-darželio „Žilvitis“ ugdymo aplinkos modernizavimas“ bus sukurtos naujos ikimokyklinio ir priešmokyklinio ugdymo vietos, atnaujinta infrastruktūra bei ikimokyklinės bei priešmokyklinės ugdymo grupės. Projekto įgyvendinimas turės teigiamą poveikį visiems Jašiūnų miestelio gyventojams, kadangi bus sukūrtos palankesnės sąlygos įvairiapisiškiems vaikų asmenybės vystymuisi. Modernizuojant darželio vidaus edukacines erdves numatomas ne tik pastato fizinių savybių gerinimas, bet ir esminė ugdymui skirtų erdvių  pertvarka pritaikant jas šiuolaikinių ikimokyklinio ir priešmokyklinio ugdymo programų vykdymui.
    Įgyvendinus projektą „Jašiūnų lopšelio-darželio „Žilvitis“ ugdymo aplinkos modernizavimas“ bus prisidėta prie rodiklių: "Pagal veiksmų programą ERPF lėšomis sukurtos naujos ikimokyklinio ir priešmokyklinio ugdymo vietos" (P.S.380), „Pagal veiksmų programą ERPF lėšomis atnaujintos ikimokyklinio ir priešmokyklinio ugdymo mokyklos“ (P.N.717), "Pagal veiksmų programą ERPF lėšomis atnaujintos ikimokyklinio ir/ar priešmokyklinio ugdymo grupės“ (P.N.743).

Projektas atitinka moterų ir vyrų lygybės ir nediskriminavimo principus, reglamentuotus LR lygių galimybių įstatymo pakeitimo įstatymu (2008-06-17 Nr. X-1602):
Sudarytos vienodos dalyvavimo Projekte ir naudojimosi Projekto rezultatais galimybės tiek vyrams, tiek moterims. Projektas atitinka finansavimo aprašo 30 punkte numatytus reikalavimus:
• kiekvienoje patalpoje, kurioje yra vykdoma ikimokyklinio ir (ar) priešmokyklinio ugdymo programa, turi būti įrengta bent viena ugdymo(si) vieta, kuria galėtų naudotis vaikai, turintys specialiųjų ugdymosi poreikių;
• priešgaisrinės ir kitos apsaugos sistemos turi turėti ir garsinį, ir vaizdinį perspėjimą apie pavojų;
• baldų ir įrangos išdėstymas patalpoje turi būti planuojamas taip, kad patekimas į ugdymo vietą būtų tiesus ir lengvas;
• specialiųjų ugdymosi poreikių asmenims skirtos ugdymo vietos turi būti planuojamos ugdymo patalpos pradžioje arba kuo arčiau pedagogo stalo;
• tarpai turi būti pakankami, kad galėtų judėti specialiosiomis judėjimo priemonėmis besinaudojantys asmenys;
• turi būti sudaryta galimybė reguliuoti / kontroliuoti patalpos apšvietimo lygį (t. y. įrengiami būvio, šviesos davikliai arba jungikliai atskiroms šviestuvų grupėms);
• pastatuose turi būti įrengti išėjimus žymintys ženklai, atitinkantys Statybos techninių reikalavimų reglamento STR 2.01.01 (2):1999.


UŽDAROJI AKCINĖ BENDROVĖ "INVESTICIJŲ IR VERSLO GARANTIJOS"

Rizikos kapitalo FP „Ko-investicinis fondas susisiekimui“ siekiama skatinti investicijas į įmones, kuriančias mobilumo paslaugas ir produktus, intelektines transporto sistemas (ITS) ir inovatyvias transporto technologijas, mažinančias transporto sukuriamą CO2 emisiją, ir tokiu būdu padėti surinkti konkrečiai tematinę sritį atitinkančiai įmonei reikalingą finansavimą, kadangi rizikos kapitalo FP „Ko-investicinis fondas susisiekimui“ sumažins arba padės išskaidyti privačių investuotojų patiriamą riziką. Įgyvendinus rizikos kapitalo FP „Ko-investicinis fondas susisiekimui“ planuojama paremti 4 įmones, iš kurių 2 bus naujos įmonės.


Ambulatorinių sveikatos priežiūros paslaugų prieinamumo Šilalės PSPC gerinimas tuberkulioze sergantiems asmenims

Viešoji įstaiga Šilalės pirminės sveikatos priežiūros centras

Tuberkuliozė – visuomenei pavojinga infekcija, kadangi ligonių gydymas ir priežiūra užtrunka ilgai (6–24 mėn., o kartais ir ilgiau), be to reikalauja nemenkų valstybės skiriamų lėšų, nes ligoniai ilgai (apie 80 dienų) gydomi specializuotuose tuberkuliozės stacionaruose.
Projekto tikslas – mažinti Šilalės rajono savivaldybės gyventojų sergamumą ir mirtingumą nuo tuberkuliozės, išvengti atsparių vaistams tuberkuliozės mikobakterijų atsiradimo ir plitimo. Įgyvendinant projektą maisto talonai maisto produktams bus suteikti ne mažiau kaip 60-čiai tuberkulioze sergančių pacientų (ne mažiau kaip 1200 maisto talonų), taip pat numatytos vykdančiojo personalo kelionės bei komandiruotės (įskaitant personalo nuvykimą pas tuberkulioze sergančius asmenis, kuriems paskirtas DOTS gydymas).
Projektas prisidės prie stebėsenos rodiklio pasiekimo: P.N.604 „Tuberkulioze sergantys pacientai, kuriems buvo suteiktos socialinės paramos priemonės (maisto talonų dalijimas) tuberkuliozės ambulatorinio gydymo metu“ – 60 asmenų.

Atsižvelgiant į Aprašo 30 p.:
- Projekte nėra numatyti apribojimai, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principams įgyvendinti;
- Projekto veiklos ir rezultatai bus prieinami visiems dalyviams, turintiems skirtingų poreikių (judėjimo, klausos ar kitą negalią turintiems asmenims ir pan.);
- Projekto veiklos bus organizuojamos patalpose, prieinamose judėjimo, regos ar kitą negalią turintiems asmenims.


Daugiabučių namų kvartalų Ignalinos mieste kompleksinis sutvarkymas

Projektu siekiama sutvarkyti susisiekimo komunikacijas (atnaujinti įvažiavimų dangą, įrengti paviršinio vandens nuotekų tinklus, pakeisti bordiūrus, įrengti automobilių stovėjimo aikšteles, įrengti pėsčiųjų takai) bei įrengti kelias poilsio vietas su vaikų žaidimo aikštelėmis Ignalinos mieste. Sutvarkius viešąją infrastruktūrą šalia daugiabučių, pagerės gyvenamoji aplinka ir sąlygos verslo plėtrai ir kūrimui bei paslaugų sektoriui vystytis. Planuojama, kad įgyvendinus porjektą, bus sukurta arba atnaujinta atvirų erdvių mieste ne mažiau kaip 4873 kv. m.

Projekte numatytos veiklos tenkina tris kriterijus, numatytus projektų finansavimo sąlygų apraše:
Vykdomas istorinių miesto rajonų, miesto centro atgaivinimas arba kultūros paveldo atkūrimas - tvarkomos Ignalinos miesto daugiabučių kiemų stovėjimo aikštelės yra miesto centrinėje dalyje. Automobilių stovėjimo aikštelės per mažos, duobėtos, todėl sutvarkius automobilių stovėjimo aikšteles, bus atgaivinamas ir miesto centras, bus sudaromos palankesnės sąlygos esamiems gyventojams ir naujų gyventojų pritraukimui, tuo pačiu ir verslų plėtrai.
Atnaujinta viešoji infrastruktūra pritaikoma naujoms veikloms, susijusioms su visuomenės švietimu ir gebėjimų ugdymu - dalyje daugiabučių kiemų bus įrengiamos vaikų žaidimo aikštelės, taip sudarant palankias sąlygas vaikų gebėjimų ugdymui.
Vykdoma nemotorinio transporto tinklų, iš jų pėsčiųjų ir dviračių eismui skirtos infrastruktūros, plėtra - projekte numatoma įrengti du pėsčiųjų takus, taip sukuriant infrastruktūrą pėstiesiems


UAB ,,Šeimos pulsas" veiklos efektyvumo didinimas

Uždaroji akcinė bendrovė "Šeimos pulsas"

Tauragės rajono savivaldybėje, siekiant užtikrinti kokybiškų pirminės asmens sveikatos priežiūros paslaugų teikimą ir padidinti teikiamų paslaugų prieinamumą vaikams ir vyresnio amžiaus gyventojams, numatomas UAB ,,Šeimos pulsas" klinikos modernizavimo projektas, skirtas Aprašo 12.1 p. numatytai remiamai veiklai įgyvendinti.
Projektas skirtas problemoms, susijusioms su vaikų ir vyresnio amžiaus asmenims skirtų paslaugų teikimu Tauragės rajono savivaldybėje spręsti. Projekto įgyvendinimo metu namatoma įsigyti odontologinę ir kitą medicininę įrangą, baldus odontologo kabinetui, kompiuterinę įrangą bei automobilį, skirtą pacientų lankymui namuose. Tikimasi, kad projekto naudą pajus 1600 tikslinės grupės asmenų - vaikų ir vyresnio amžiaus asmenų.


Mechanikos, Elektronikos ir Transporto inžinerijos fakultetų laboratorijų korpuso statyba

VGTU Elektronikos fakultetas įsikūręs Naugarduko gatvėje; Mechanikos fakultetas – J. Basanavičiaus gatvėje; o Transporto inžinerijos fakultetas išdėstytas dviejose vietose: Plytinės ir J. Basanavičiaus gatvėse. Minėti fakultetai yra įsikūrę ir funkcionuoja 30 – 80 metų senumo pastatuose, kurių didžioji dalis buvo statomi kaip ne mokslo paskirties pastatai ir tik vėliau buvo pritaikomi mokslo ir studijų veiklai, dėl neatitikimo studijų ir mokslo veiklos poreikiams, apie 7 tūkst. kv. m patalpų nėra tiesiogiai naudojami MTEPI ir studijų veikloje. Toks VGTU pastatų išsibarstymas ir prasta jų būklė apsunkina MTEPI veiklų ir ypač bendrų MTEPI veiklų vykdymą ir mokslininkų bendradarbiavimą, gaištamas laikas ir patiriamos sąnaudos, keliaujant iš vienų rūmų į kitus.
Elektronika, mechanika ir transporto inžinerija yra glaudžiai tarpusavyje susijusios sritys, kurių mokslininkai bendradarbiaudami tarpusavyje galėtų pasiekti sinerginį efektą, o bendros MTEPI bazės sukūrimas ir aktyvesnis pedagogų ir mokslininkų įsitraukimas į giminingų fakultetų veiklą leistų užtikrinti geresnį vykdomos MTEPI veiklos ir rengiamų specialistų atitikimą rinkos poreikiams. Ilgalaikėje perspektyvoje tai teigiamai įtakotų MTEPI veiklų plėtrą Lietuvoje. Ši problematika yra pateikiama ir „Saulėtekio slėnio“ programoje, numatant, kad yra tikslinga VGTU Elektronikos, Mechanikos ir Transporto inžinerijos fakultetus perkelti į pagrindinį VGTU studentų miestelį „Saulėtekio slėnyje“.
Siekiant gerinti MTEPI bazę kokybę, įgyvendinant projektą numatoma pasekti geriausių užsienio universitetų pavyzdžiu – sukoncentruoti  mokslines laboratorijas stambiuose pastatų kompleksuose – studentų miesteliuose, kuriuose būtų sudarytos sąlygos efektyviai vykdyti mokslinių tyrimų ir studijų  procesus. Įgyvendinant projektą numatoma pastatyti bendrą trijų minėtų fakultetų laboratorijas jungiantį laboratorijų korpusą.

Įgyvendinant projekte numatytas veiklas, bus išlaikomi pagrindiniai lyčių lygybės ir nediskriminavimo principai. Statomas pastatas bus pritaikytas žmonėms su negalia. Projekto metu numatomu pastatyti Elektronikos, Mechanikos ir Transporto inžinerijos laboratorijų naudosis VGTU VGTU darbuotojai, mokslininkai, tyrėjai ir net studentai. Studijuoti ar dirbti VGTU vienodas galimybes turės įvairios lyties, bet kokios rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos atstovai. visa tai užtikrina, kad projekto prisidėjimą prie universalaus dizaino principo įgyvendinimo.


Vilkaviškio rajono savivaldybės administracija

Projekto "Vilkaviškio miesto centrinės J. Basanavičiaus aikštės ir jos prieigų sutvarkymas" metu ketinama spręsti nepalankios viešosios infrastruktūros gyventojų užimtumui ir verslo plėtrai centrinėje Vilkaviškio mieste dalyje problemą. Šiuo metu esamos viešosios erdvės būklė nesudarytų tinkamų prielaidų Vilkaviškio miesto ir rajono gyventojams, rajono svečiams bei vietos verslininkams didinti socialinį ir ekonominį aktyvumą aplink Vilkaviškio miesto centrinę aikštę, kadangi ji yra nepatraukli laisvalaikiui leisti, vietos gyventojų poilsiui ir rekreacijai organizuoti, didinti investicijas susijusias su laisvalaikio, maitinimo bei susijusių panašių paslaugų teikimu ir organizavimu. Projekto metu ketinama perplanuoti ir rekonstruoti J. Basanavičiaus aikštę ir jos prieigas, siekiant sudaryti sąlygas gyventojų socialiniam ekonominiam aktyvumui ir verslo investicijoms skatinti Vilkaviškio mieste.

Projektu mažinamas neigiamas poveikis aplinkai ir tausojami gamtiniai ištekliai teritorijas vystant darniai, t. y. atgaivinama esama viešoji infrastruktūra, įrengiamos automobilių stovėjimo aikštelės, įrengiamos šiukškliadėžės, visos dangos ir aikštės išplanavimas pritaikomas žmonėms su negalia. Kartu projektu skatinamas ir alternatyvus transportas, t. y. demontuojama dalis automobilių stovėjimo aikštelės, asfaltbetonio dangos, jas paverčiant žaliosiomis ir pėsčiųjų zonomis.


Socialinio būsto fondo plėtra Palangos miesto savivaldybėje

Palangos miesto savivaldybės administracija

Projektu siekiama padidinti socialinio būsto plėtrą  Palangos miesto savivaldybėje. Projekto įgyvendinimo metu planuojama įsigyti 5  socialinius būstus, atsižvelgiant į socialinio būsto poreikį ir situaciją nekilnojamo turto rinkoje, efektyviausias socialinio būsto plėtros būdas yra jo įsigijimas (pirkimas).  Socialinis būstas perkamas atsižvelgiant į Palangos miesto savivaldybės Asmenų ir šeimų, turinčių teisę į paramą būstui išsinuomoti, sąrašą. Tikimasi, kad įgyvendinus projektą pagerės minėtų asmenų gyvenimo kokybė, integracija į darbo rinką. Šiuo metu Palangos miesto savivaldybės Asmenų ir šeimų, turinčių teisę į paramą būstui išsinuomoti, sąraše yra įrašyta 89 asmenys ir šeimos, turintys teisę į socialinį būstą. Būstai nebus pritaikyti neįgaliųjų poreikiams, nes pirmoje sąrašo eilėje esantis neįgalus asmuo socialinio būsto atsisakė. Toliau sąraše tarp esančių pirmųjų penkių asmenų  nėra neįgaliųjų, todėl įgyvendinant šį projektą nėra numatyti pirkti butų, pritaikytų žmonėms su negalia.

Kaip projekto lėšomis finansuojamo socialinio būsto gyventojams bus užtikrinta galimybė naudotis viešuoju transportu, žiūrėti informacinės lentelės apie projektui keliamus reikalavimus 2 punktą.


Bendruomeninių apgyvendinimo paslaugų  asmenims su proto ir psichikos negalia plėtra Vilkaviškio rajono savivaldybėje

Vilkaviškio rajone bendruomeninio apgyvendinimo paslaugų pasiūla yra maža ir neatitinka socialinės globos įstaigų ir savivaldybės gyventojų poreikių. Pagrindinė projektu sprendžiama problema tai, kad Vilkaviškio rajone yra nepakankamas prieinamumas bendruomeninio apgyvendinimo paslaugų. Problemos priežastis - Vilkaviškio rajono savivaldybėje neišplėtotas bendruomeninių apgyvendinimo paslaugų  asmenims su proto ir psichikos negalia tinklas. Projekto tikslas - Vilkaviškio rajono savivaldybėje sukurti sąlygas,  reikalingas veiksmingam ir tvariam perėjimui nuo institucinės globos prie bendruomenėje teikiamų paslaugų, kurios skatintų paslaugos gavėjų savarankiškumą ir visapusišką dalyvavimą bendruomenėje. Projekto uždavinys - apgyvendinimo paslaugų infrastruktūros Vilkaviškio rajono savivaldybėje sukūrimas.  Projekto metu numatoma sukurti bendruomeninio apgyvendinimo paslaugų infrastruktūrą (įsigyti žemės sklypus, pastatyti dvejus grupinio gyvenimo namus, įsigyti grupinio gyvenimo namams funkcionuoti reikalingus baldus ir įrangą). Projektu Vilkaviškio rajono savivaldybėje bus sukurtos sąlygas, reikalingos veiksmingam ir tvariam perėjimui nuo institucinės globos prie šeimoje ir bendruomenėje teikiamų paslaugų - įgyvendinus projektą bus sukurta 20 bendruomeninio apgyvendinimo vietų, kurias užims neįgalieji iš Didvyžių socialinės globos namų.

Projektas atitiks Aprašo 31 p. reikalavimus: pagal 31 punkto reikalavimus naujos statybos infrastruktūros objektai bus pritaikyti žmonėms, turintiems judėjimo negalią, pagal reikalavimus, nustatytus Statybos techniniame reglamente 2.03.01:2019 „Statinių prieinamumas“ ir kituose norminiuose statybos techniniuose dokumentuose. Aprašo 32-33 p. projektui netaikomi, kadangi projekto metu bus statomi vieno aukšto grupinio gyvenimo namai. Pagal 34 punkto reikalavimus, rengiant techninį projektą, bus taip pat atsižvelgta į aktualius individualius projekto tikslinės grupės poreikius, laikantis STR reikalavimų žmonių su negalia reikmėms.